Διαδικτυακή πύλη της ευρωπαϊκής ηλεκτρονικής δικαιοσύνης - Γονική μέριμνα - επιμέλεια των παιδιών και δικαίωμα επικοινωνίας\nΣτον πολωνικό κώδικα περί οικογένειας και επιτροπείας δεν περιλαμβάνεται ορισμός της γονικής μέριμνας. Κατά την πολωνική νομική θεωρία, ως γονική μέριμνα νοείται το σύνολο των υποχρεώσεων και των δικαιωμάτων των γονέων έναντι των τέκνων για τον σκοπό της σωστής φροντίδας των τέκνων και της διοίκησης των περιουσιακών τους στοιχείων.\nΑμφότεροι οι γονείς ασκούν τη γονική μέριμνα του τέκνου τους.\nΑν ο ένας γονέας έχει χάσει τη ζωή του ή δεν έχει πλήρη νομική ικανότητα, τη γονική μέριμνα ασκεί ο άλλος γονέας. Το ίδιο ισχύει σε περίπτωση που έχει ανασταλεί το δικαίωμα άσκησης της γονικής μέριμνας από έναν γονέα.\nΗ γονική μέριμνα μπορεί επίσης να περιοριστεί με δικαστική απόφαση. Στην περίπτωση αυτή, ο άλλος γονέας δικαιούται να ασκήσει τη γονική μέριμνα στον βαθμό και με τον τρόπο που ορίζεται στην απόφαση του δικαστηρίου.\nΑν οι γονείς δεν είναι σε θέση να ασκούν τη γονική μέριμνα, μπορούν να προσφύγουν στο αρμόδιο για υποθέσεις επιτροπείας δικαστήριο (sąd opiekuńczy) ή σε άλλη δημόσια αρχή προκειμένου να λάβει το τέκνο ανάδοχη μέριμνα. Σε εξαιρετικά επείγουσες περιπτώσεις, με αίτημα ή με τη συναίνεση των γονέων του τέκνου, το τέκνο μπορεί να τοποθετηθεί σε ανάδοχη οικογένεια βάσει συμφωνίας που συνάπτεται μεταξύ του δημάρχου (starosta) και ανάδοχης οικογένειας ή προσώπων τα οποία διαχειρίζονται εστία ανάδοχης μέριμνας (rodzinny dom dziecka).\nΑν οι γονείς δεν έχουν την πρόθεση να ασκήσουν τη γονική μέριμνα ενός τέκνου, μπορούν να συναινέσουν στην υιοθεσία του. Το πολωνικό δίκαιο προβλέπει τρία είδη υιοθεσίας: την πλήρη υιοθεσία, την πλήρη και αμετάκλητη υιοθεσία και την ατελή υιοθεσία.\nΕάν τα συμφέροντα του τέκνου τίθενται σε κίνδυνο από τους γονείς οι οποίοι ασκούν νομίμως τη γονική μέριμνα, το εν λόγω δικαίωμά τους μπορεί να περιοριστεί με απόφαση του δικαστηρίου το οποίο επιλαμβάνεται υποθέσεων επιτροπείας και το τέκνο μπορεί να τοποθετηθεί σε ανάδοχη οικογένεια, σε εστία ανάδοχης μέριμνας, σε ίδρυμα ανάδοχης μέριμνας, σε κέντρο μέριμνας και θεραπείας, σε κέντρο νοσηλείας ή σε κέντρο θεραπευτικής αποκατάστασης.\nΤο πολωνικό δικαστήριο καλείται, κατά την έκδοση απόφασης διαζυγίου, δικαστικού χωρισμού ή ακύρωσης γάμου, να επιλύσει το ζήτημα της άσκησης γονικής μέριμνας, εκτός αν είναι αναρμόδιο ως προς τη γονική μέριμνα σε μια δεδομένη υπόθεση. Κατά την επίλυση του ζητήματος της γονικής μέριμνας το δικαστήριο μπορεί να λάβει υπόψη του έγγραφη συμφωνία των συζύγων ως προς τον τρόπο άσκησης της γονικής μέριμνας, υπό τον όρο ότι η συμφωνία αυτή εξυπηρετεί το βέλτιστο συμφέρον του τέκνου.\nΑν οι γονείς δεν μπορέσουν να καταλήξουν σε συμφωνία, το δικαστήριο, λαμβάνοντας υπόψη το δικαίωμα του τέκνου να ανατραφεί και από τους δύο γονείς του, μπορεί:\n1) να αποφασίσει την άσκηση της γονικής μέριμνας από κοινού\n2) να απονείμει το δικαίωμα άσκησης της γονικής μέριμνας σε έναν από τους δύο γονείς και να περιορίσει την άσκηση της γονικής μέριμνας του άλλου γονέα σε συγκεκριμένες υποχρεώσεις και δικαιώματα ως προς το τέκνο.\nΟ νόμος δεν προβλέπει ιδιαίτερο τύπο για μια τέτοια συμφωνία των γονέων. Ωστόσο, θα πρέπει να επισημανθεί ότι η συμφωνία των γονέων ως προς τον τρόπο άσκησης της γονικής μέριμνας δεν αναπτύσσει έννομα αποτελέσματα και μπορεί απλώς να θεωρηθεί ως βάση για την έκδοση δικαστικής απόφασης επί του συγκεκριμένου ζητήματος. Η συμφωνία μπορεί επίσης να επιτευχθεί με διαμεσολάβηση. Στην περίπτωση αυτή συνάπτεται εγγράφως και υπογράφεται από τους δύο γονείς και από έναν διαμεσολαβητή. Για να είναι νομικά δεσμευτικός, ο διακανονισμός πρέπει να εγκριθεί από το δικαστήριο.\nΟι γονείς μπορούν να λάβουν συνδρομή από διαμεσολαβητή. Οι υπηρεσίες διαμεσολάβησης παρέχονται στη βάση συμφωνίας διαμεσολάβησης ή δικαστικής απόφασης με την οποία οι γονείς παραπέμπονται στη διαμεσολάβηση. Η συμφωνία μπορεί επίσης να καταρτιστεί με τη συναίνεση του ενός γονέα στο αίτημα του άλλου γονέα για τη διεξαγωγή της διαμεσολάβησης. Ωστόσο, ο διακανονισμός ενώπιον διαμεσολαβητή δεν έχει τη νομική ισχύ δικαστικού διακανονισμού έως ότου εγκριθεί από το δικαστήριο.\nΟι γονείς μπορούν να προσφύγουν σε δικαστήριο της Πολωνίας το οποίο επιλαμβάνεται υποθέσεων επιτροπείας για την επίλυση διάφορων ζητημάτων που αφορούν την άσκηση γονικής μέριμνας ενός τέκνου, όπως για:\n1) τον τρόπο άσκησης της γονικής μέριμνας και των δικαιωμάτων προσωπικής επικοινωνίας με το τέκνο, αν η γονική μέριμνα ασκείται από κοινού από τους δύο γονείς οι οποίοι ζουν χωριστά\n2) την επίλυση μιας διαφοράς ως προς σημαντικά ζητήματα που αφορούν το τέκνο αν οι γονείς δεν είναι σε θέση να συμφωνήσουν για τον τρόπο διευθέτησής τους, μεταξύ των οποίων για τον καθορισμό του τόπου διαμονής, την επιλογή σχολείου, την επιλογή ονόματος και επωνύμου, τις αποφάσεις που αφορούν ιατρική θεραπεία, ταξίδια στο εξωτερικό κ.ο.κ.\n3) τις δικαιοπραξίες μεταξύ γονέα και τέκνου οι οποίες υπερβαίνουν τη συνήθη διαχείριση των περιουσιακών στοιχείων του τέκνου.\nΝαι. Αν ένα δικαστήριο έχει αναθέσει την άσκηση της γονικής μέριμνας μόνο σε έναν γονέα, ο γονέας αυτός είναι ελεύθερος να αποφασίζει για όλα τα θέματα που αφορούν το τέκνο, χωρίς να χρειάζεται να συμβουλευτεί τον άλλο γονέα ή να λάβει τη συγκατάθεσή του.\nΤο αρμόδιο για υποθέσεις επιτροπείας δικαστήριο μπορεί να αφαιρέσει τη γονική μέριμνα από έναν γονέα, αν η γονική μέριμνα δεν μπορεί να ασκηθεί λόγω μόνιμου εμποδίου, αν ο γονέας καταχράται τη γονική του μέριμνα ή αν αμελεί κατάφωρα τις υποχρεώσεις του έναντι του τέκνου.\nΗ απονομή της επιμέλειας από κοινού στους δύο γονείς συνεπάγεται ότι και οι δύο μπορούν και οφείλουν να ασκούν τα ίδια δικαιώματα και τις υποχρεώσεις έναντι του τέκνου. Μεταξύ άλλων, συνεπάγεται τη λήψη αποφάσεων για τα σημαντικά θέματα που αφορούν το τέκνο από κοινού από τους γονείς ή, αν οι γονείς δεν μπορούν να καταλήξουν σε συμφωνία, από το δικαστήριο που είναι αρμόδιο για υποθέσεις επιτροπείας.\nΟι υποθέσεις γονικής μέριμνας εκδικάζονται από τα τμήματα οικογενειακών υποθέσεων και τα τμήματα ανηλίκων των αρμόδιων πρωτοδικείων (sądy rejonowe) (δικαστήρια που επιλαμβάνονται των υποθέσεων επιτροπείας) του τόπου κατοικίας του τέκνου. Σε περίπτωση που αυτά δεν υπάρχουν, αρμόδιο είναι το Πρωτοδικείο Πρωτευούσης της Βαρσοβίας.\nΥποβάλλεται αίτηση στην οποία επισυνάπτεται το πιστοποιητικό γέννησης του τέκνου, το πιστοποιητικό γάμου των γονέων (αν είναι έγγαμοι), άλλα δικαιολογητικά έγγραφα, όπως ιατρικά πιστοποιητικά, βεβαιώσεις φοίτησης, αξιολογήσεις επιδόσεων κ.ο.κ.\nΟι υποθέσεις γονικής μέριμνας εκδικάζονται στο πλαίσιο της εκούσιας διαδικασίας, η οποία έχει λιγότερες τυπικές απαιτήσεις από τη αμφισβητουμένη διαδικασία.\nΕπιπροσθέτως, κατόπιν σχετικού αιτήματος διαδίκου, το αρμόδιο για υποθέσεις επιτροπείας δικαστήριο μπορεί να διατάξει τη λήψη των ασφαλιστικών μέτρων που κρίνει πρόσφορα για τις συγκεκριμένες περιστάσεις. Η σχετική απόφαση αναπτύσσει έννομα αποτελέσματα και καθίσταται εκτελεστή από την έκδοσή της.\nΟι διάδικοι στη δίκη με αντικείμενο την άσκηση γονικής μέριμνας καλούνται να καταβάλουν τα τέλη και τις δαπάνες που προβλέπει ο νόμος περί δικαστικών εξόδων για τις αστικές υποθέσεις. Ωστόσο, σύμφωνα με το άρθρο 102 παράγραφος 1 του νόμου, ένας διάδικος μπορεί να ζητήσει απαλλαγή από τα δικαστικά έξοδα με την υποβολή δήλωσης ότι η καταβολή τους θα επιφέρει σοβαρές δυσχέρειες στον ίδιο ή στην οικογένειά του. Η αίτηση απαλλαγής από τα δικαστικά έξοδα πρέπει να συνοδεύεται από δήλωση στην οποία θα παρατίθενται διεξοδικά η οικογενειακή κατάσταση του αιτούντος, τα περιουσιακά του στοιχεία, τα εισοδήματα και τα μέσα διαβίωσής του. Το δικαστήριο μπορεί να απαλλάξει μερικώς από την καταβολή των δικαστικών εξόδων τον διάδικο ο οποίος μπορεί να καταβάλει μέρος μόνο των εν λόγω εξόδων (άρθρο 101 παράγραφος 1).\nΝαι. Κατά οποιασδήποτε απόφασης μπορεί να ασκηθεί έφεση ενώπιον ανώτερου δικαστηρίου. Οι εφέσεις κατά αποφάσεων για τη γονική μέριμνα που εκδίδονται από πρωτοδικείο (sąd rejonowy) ασκούνται ενώπιον περιφερειακού δικαστηρίου (sąd okręgowy). Οι αποφάσεις περί γονικής μέριμνας που εκδίδονται από περιφερειακό δικαστήριο (sąd okręgowy) στο πλαίσιο δίκης διαζυγίου, δικαστικού χωρισμού ή ακύρωσης γάμου υπόκεινται σε έφεση ενώπιον εφετείου (sąd apelacyjny).\nΌργανο αναγκαστικής εκτέλεσης του δικαστηρίου σε υποθέσεις απόδοσης τέκνου είναι ο δικαστικά διορισμένος επίτροπος (kurator sądowy). Σε περίπτωση αθέτησης δικαστικής απόφασης η οποία διατάσσει την απόδοση τέκνου, το πρόσωπο στο οποίο πρέπει να αποδοθεί το τέκνο πρέπει να ζητήσει από το δικαστήριο το οποίο εξέδωσε την εν λόγω απόφαση να διατάξει την αναγκαστική απομάκρυνση του τέκνου μέσω δικαστικά διορισμένου επιτρόπου. Εάν ο ασκών τη γονική μέριμνα είναι άγνωστης διαμονής, το δικαστήριο διεξάγει έρευνα για να προσδιορίσει τη διαμονή του. Η διαταγή εκδίδεται από το δικαστήριο προς τον δικαστικά διορισμένο επίτροπο με τη μορφή απόφασης, η οποία μπορεί να εκδοθεί σε συνεδρίαση κεκλεισμένων των θυρών. Η εν λόγω απόφαση δεν υπόκειται σε ένδικα μέσα. Ο δικαστικά διορισμένος επίτροπος ορίζει την ημερομηνία απομάκρυνσης του τέκνου και ενημερώνει το δικαιούχο πρόσωπο. Ο δικαστικά διορισμένος επίτροπος μπορεί να απομακρύνει το παιδί από το πρόσωπο με το οποίο διαμένει. Για τον εν λόγω σκοπό, ο δικαστικά διορισμένος επίτροπος μπορεί να ζητήσει τη συνδρομή αστυνομικών οργάνων, ψυχολόγων και ούτω καθεξής.\nΟ Κώδικας Πολιτικής Δικονομίας προβλέπει διαφορετική διαδικασία ως προς τις αποφάσεις οι οποίες αφορούν την προσωπική επικοινωνία. Σ’ αυτή την περίπτωση, με αίτημα προσώπου το οποίο δικαιούται επικοινωνία με το παιδί, το αρμόδιο για υποθέσεις επιτροπείας δικαστήριο μπορεί να εκδώσει διαταγή κατά του ασκούντος την επιμέλεια ο οποίος δεν εκπληρώνει τις υποχρεώσεις που υπέχει ως προς την προσωπική επικοινωνία με το τέκνο από απόφαση ή διακανονισμό, καλώντας τον να καταβάλει συγκεκριμένο ποσό στον δικαιούχο για κάθε παράβαση υποχρέωσης. Εάν δικαιούχος επικοινωνίας με το παιδί ή πρόσωπο το οποίο έχει αποκλειστεί από την εν λόγω επικοινωνία αθετήσει την υποχρέωση που του επιβάλλει η απόφαση, το αρμόδιο για υποθέσεις επιτροπείας δικαστήριο μπορεί να διατάξει το εν λόγω πρόσωπο να καταβάλει συγκεκριμένο ποσό στον ασκούντα την επιμέλεια του τέκνου.\nΕάν το πρόσωπο το οποίο έχει διαταχθεί να προβεί σε πληρωμή από το αρμόδιο για υποθέσεις επιτροπείας δικαστήριο εξακολουθεί να μην εκπληρώνει τις υποχρεώσεις του, το δικαστήριο επιτροπείας θα το διατάξει να καταβάλει ένα ποσό το οποίο καθορίζεται με βάση τον αριθμό των παραβάσεων.\nΣτην αίτηση που προαναφέρθηκε πρέπει να επισυναφθεί εκτελεστή απόφαση ή διακανονισμός επικοινωνίας με το παιδί.\nΕφαρμοστέες διατάξεις είναι αυτές του κεφαλαίου III του κανονισμού του Συμβουλίου (ΕΚ) αριθ. 2201/2003, της 27ης Νοεμβρίου 2003, για τη διεθνή δικαιοδοσία και την αναγνώριση και εκτέλεση αποφάσεων σε γαμικές διαφορές και διαφορές γονικής μέριμνας. Κατά κανόνα, οι αποφάσεις αυτές αναγνωρίζονται και εκτελούνται χωρίς περαιτέρω διαδικασίες. Ωστόσο, είναι δυνατόν να υποβληθεί σε περιφερειακό δικαστήριο αίτηση κήρυξης εκτελεστότητας. Αρμόδιο για την εκδίκαση της αίτησης κήρυξης εκτελεστότητας είναι επίσης το περιφερειακό δικαστήριο. Σε κάθε περίπτωση, η αίτηση θα πρέπει να πληροί τις απαιτήσεις των δικονομικών εγγράφων (δικογράφων), δηλαδή να εκθέτει σαφώς το αίτημα και τα πραγματικά περιστατικά που στηρίζουν το αίτημα και να προσδιορίζει αν οι διάδικοι είχαν προσφύγει σε διαμεσολάβηση ή όχι.\nΗ αίτηση για τη μη αναγνώριση δικαστικής απόφασης η οποία εκδόθηκε από δικαστήριο κράτους μέλους της ΕΕ πρέπει να υποβληθεί στο περιφερειακό δικαστήριο που θα ήταν κατά τόπον αρμόδιο για την εξέταση της υπόθεσης που έχει επιλυθεί με την απόφαση του αλλοδαπού δικαστηρίου ή στο περιφερειακό δικαστήριο της περιφέρειας στην οποία βρίσκεται το κατά τόπον αρμόδιο πρωτοδικείο ή, ελλείψει τέτοιων δικαστηρίων, στο περιφερειακό δικαστήριο της Βαρσοβίας (Sąd Okręgowy w Warszawie). Η περί αναγνωρίσεως απόφαση που εκδίδεται από το περιφερειακό δικαστήριο υπόκειται σε έφεση (zażalenie) και η απόφαση του εφετείου σε αναίρεση (skarga kasacyjna). Είναι επίσης δυνατόν να ζητηθεί η επανέναρξη της διαδικασίας που περατώθηκε με ανέκκλητη απόφαση αναγνώρισης και η διαπίστωση του παράνομου χαρακτήρα της ανέκκλητης απόφασης που εκδόθηκε σχετικά με το θέμα αυτό. Η υπόθεση εκδικάζεται με τους κανόνες της εκούσιας δικαιοδοσίας.\nΤο εφαρμοστέο δίκαιο σε υποθέσεις γονικής μέριμνας και δικαιωμάτων επικοινωνίας με το τέκνο ορίζεται στη σύμβαση για τη δικαιοδοσία, το εφαρμοστέο δίκαιο, την αναγνώριση, την εκτέλεση και τη συνεργασία σε θέματα γονικής μέριμνας και μέτρων προστασίας των παιδιών, που υπογράφηκε στη Χάγη στις 19 Οκτωβρίου 1996, ή σε διμερείς συμφωνίες στις οποίες είναι συμβαλλόμενο μέρος η Πολωνία. Όταν δεν εφαρμόζεται καμιά από τις εν λόγω νομικές πράξεις, εφαρμόζονται οι διατάξεις του ιδιωτικού διεθνούς δικαίου. Αν η συνήθης διαμονή ενός παιδιού γίνει μόνιμη κατοικία σε χώρα η οποία δεν είναι συμβαλλόμενο μέρος της σύμβασης, όλες οι μεταβολές στους όρους εφαρμογής των μέτρων που είχαν ληφθεί στη χώρα της πρώην συνήθους διαμονής του παιδιού διέπονται στο εξής από το δίκαιο της εν λόγω χώρας μόνιμης κατοικίας.\nΤελευταία επικαιροποίηση: 16/12/2020


Σεμινάριο αγγλικής ορολογίας στην πολιτική επιστήμη και τις διεθνείς σχέσεις | ΠΕΔιΣ - Τμήμα Πολιτικής Επιστήμης και Διεθνών Σχέσεων\nΤο Τμήμα Πολιτικής Επιστήμης και Διεθνών Σχέσεων του Πανεπιστημίου Πελοποννήσου ανακοινώνει τη διοργάνωση σεμιναρίου αγγλικής ορολογίας στην πολιτική επιστήμη και τις διεθνείς σχέσεις.\nΟι φοιτητές κατά το ακαδημαϊκό έτος 2015-16 να βρίσκονται στο 4ο έτος σπουδών ή μεγαλύτερο,\nΟι αιτήσεις υποβάλλονται στη γραμματεία του τμήματος από την Παρασκευή, 30 Οκτωβρίου 2015 έως και την Παρασκευή, 6 Νοεμβρίου 2015 κατά τις ημέρες και ώρες υποδοχής των φοιτητών. Μαζί με την αίτηση κατατίθεται και ευκρινές φωτοαντίγραφο πιστοποιητικού γλωσσομάθειας. Οι προϋποθέσεις υπ’ αρίθμ. 1 και 3 ελέγχονται από τη γραμματεία.\nΔημοσίευση από: ✍ Registry // Αρχειοθέτηση, Για διαγραφή, Προπτυχιακά, Σε λήξη, Σπουδές // 29 Οκτωβρίου, 2015\n← Πρόσκληση εκδήλωσης ενδιαφέροντος για Επισκέπτες Ερευνητές Αιτήσεις για συμμετοχή στις κατατακτήριες εξετάσεις →


Στ. Αρναουτάκης: «Επικοινώνησα με τον Υπουργό Εσωτερικών για άμεση βοήθεια στους πληγέντες Δήμους». Αυτοψία στο επαρχιακό δίκτυο και σύσκεψη στο Οροπέδιο Λασιθίου για τις ζημιές από την κακοκαιρία – energinews.gr\nΣτ. Αρναουτάκης: «Επικοινώνησα με τον Υπουργό Εσωτερικών για άμεση βοήθεια στους πληγέντες Δήμους». Αυτοψία στο επαρχιακό δίκτυο και σύσκεψη στο Οροπέδιο Λασιθίου για τις ζημιές από την κακοκαιρία\nΤελευταία ενημέρωση 10 Νοεμβρίου 2020 by energinews (admin)\nΤο Οροπέδιο Λασιθίου επισκέφθηκε σήμερα ο Περιφερειάρχης Κρήτης Σταύρος Αρναουτάκης. Συνοδευόμενος από τον Αντιπεριφερειάρχη Ηρακλείου Νίκο Συριγωνάκη έκανε αυτοψία στα σημεία του επαρχιακού οδικού δικτύου από τις Ποταμιές έως τον Αυχένα Αμπέλου όπου υπάρχουν ζημιές από την έντονη κακοκαιρία και συνεργεία με μηχανήματα από την Περιφέρεια Κρήτης επιχειρούν τον καθαρισμό και την αποκατάσταση του οδοστρώματος.\nΑκολούθησε σύσκεψη στο Δημαρχείο Οροπεδίου Λασιθίου στο Τζερμιάδων στην οποία συμμετείχε και ο Αντιπεριφερειάρχης Λασιθίου Γιάννης Γουλιδάκης. Ο Δήμαρχος Οροπεδίου Λασιθίου Γιάννης Στεφανάκης, οι Αντιδήμαρχοι και τα στελέχη της Δημοτικής Αρχής παρουσίασαν την διάσταση των προβλημάτων ζητώντας την περαιτέρω συνδρομή της Περιφέρειας Κρήτης για την βέλτιστη αντιμετώπισή τους.\nΚατά τη διάρκεια της σύσκεψης ο Περιφερειάρχης Κρήτης επικοινώνησε τηλεφωνικά με τον Υπουργό Εσωτερικών Τάκη Θεοδωρικάκο, τον ενημέρωσε για τις ζημιές από την κακοκαιρία και ζήτησε άμεση βοήθεια από το Υπουργείο στους πληγέντες Δήμους.\nΠαράλληλα, ανακοίνωσε πως η Περιφέρεια Κρήτης θα σταθεί αρωγός στις ανάγκες που ανακύπτουν ενώ τόνισε πως θα καλύψει την δαπάνη για μηχανήματα επιφυλακής που θα έχουν άμεση και καθοριστική παρέμβαση κατά τη διάρκεια του χειμώνα, όταν απαιτηθεί.\nΝα σημειωθεί πως παραμένει κλειστός για την κυκλοφορία των οχημάτων ο επαρχιακός δρόμος προς το Οροπέδιο Λασιθίου στο ύψος της διασταύρωσης Κρασίου λόγω των κατολισθήσεων που προκλήθηκαν από την έντονη βροχόπτωση των τελευταίων ημερών.\nΒΙΝΤΕΟ ΣΤ. ΑΡΝΑΟΥΤΑΚΗΣ ΖΗΜΙΕΣ\nPrevious post:Εικόνες σοκ από τον ΒΟΑΚ στο ύψος της Χερσονήσου – Video\nNext post:Η ΚΥΒΕΡΝΗΣΗ ΟΦΕΙΛΕΙ ΝΑ ΚΑΤΑΒΑΛΕΙ ΚΑΘΕ ΔΥΝΑΤΗ ΠΡΟΣΠΑΘΕΙΑ ΓΙΑ ΤΗ ΔΙΑΣΩΣΗ ΞΕΝΟΔΟΧΕΙΑΚΩΝ ΕΠΙΧΕΙΡΗΣΕΩΝ ΚΑΙ ΘΕΣΕΩΝ ΕΡΓΑΣΙΑΣ


Κορονοϊός: Κρούσμα στη Ριτσώνα. Υγειονομική βόμβα τα κέντρα «φιλοξενίας» μεταναστών; | ΕΛΛΑΔΑ | antinews.gr\nΉταν θέμα χρόνου να "σκάσει" κρούσμα σε μεταναστευτικό καταυλισμό. Ως εκ τούτου, ουδεμία έκπληξη προκάλεσε το γεγονός ότι γυναίκα που διαμένει στο κέντρο φιλοξενίας προσφύγων της Ριτσώνας διαπιστώθηκε θετική στον κορονοϊό, ευρισκόμενη σε γνωστό δημόσιο νοσοκομείο της Αθήνας, αφού γέννησε.\nΤώρα, εξετάζεται εάν κόλλησε τον ιό στο νοσοκομείο ή στον καταυλισμό. Μέχρι εδώ, καλά. Όπως επίσης, εξίσου αναμενόμενο είναι να καθησυχάσουν την κοινή γνώμη οι κρατικοί και κυβερνητικοί αρμόδιοι, για να μην επικρατήσει πανικός.\nΩστόσο, οι ίδιοι μάλλον πρέπει να πιστεύουν ότι απευθύνονται σε αδαείς για να δίνουν τόσο αφελείς απαντήσεις, όταν ερωτώνται για το συγκεκριμένο περιστατικό στην Ριτσώνα.\nΤι ανέφερε στην ανακοίνωσή του, λοιπόν, ο Εθνικός Οργανισμός Δημόσιας Υγείας; Όπως, ανάμεσα στα άλλα, γράφει το Αθηναϊκό Πρακτορείο Ειδήσεων (ΑΠΕ), "προβαίνει σε όλα τα απαραίτητα μέτρα προστασίας των διαμενόντων και των εργαζομένων".\nΕύλογα προκύπτει το εξής ερώτημα: Να υποθέσουμε ότι μόλις τώρα λαμβάνονται τα απαραίτητα μέτρα προστασίας του προσωπικού και των μεταναστών που εργάζονται και ζουν στον καταυλισμό της Ριτσώνας;\nΕπιπλέον, σύμφωνα με το ΑΠΕ, ο γενικός γραμματέας Υποδοχής Αιτούντων Άσυλο, Μάνος Λογοθέτης, ο οποίος, όταν έγινε γνωστό το κρούσμα, μετέβη στη "δομή φιλοξενίας", είπε ότι "το απόγευμα (σ.σ. σήμερα) θα παραδοθεί μεγάλη ποσότητα από γάντια και μάσκες στους διαμένοντες".\nΔεν είναι φυσικό να δώσουν εξηγήσεις οι αρμόδιοι γιατί δεν είχαν δοθεί αυτά τα μέσα νωρίτερα; Πόσο μάλλον, όταν είναι γνωστό ότι, ιδιαίτερα σε μέρη όπου ζουν -σε όχι και τόσο ανθρώπινες συνθήκες- δεκάδες μεταναστών, ο κίνδυνος είναι θεαματικά πιο αυξημένος απ' ότι μεταξύ των Ελλήνων πολιτών, οι οποίοι κάθονται κλεισμένοι στα σπίτια τους, σε πολύ καλύτερες συνθήκες.\nΟ κ.Λογοθέτης, ακόμα, σύμφωνα πάντα με το ΑΠΕ, εμφανίστηκε καθησυχαστικός για το κρούσμα, λέγοντας: "Δεν ανησυχούμε. Η δομή είναι μεγάλη και οι άνθρωποι μένουν σε απόσταση ο ένας από τον άλλο".\nΜήπως ο κ.γενικός γραμματέας επισκέφθηκε άλλον καταυλισμό και όχι αυτόν της Ριτσώνας; Διότι οι συνθήκες εκεί, σύμφωνα με πληροφορίες του Antinews, ουδόλως μπορούν να χαρακτηριστούν ιδανικές. Τουναντίον, πολυπληθείς οικογένειες κατοικούν στα κοντέϊνερ. Όσες βέβαια έχουν την τύχη να μένουν κοντέϊνερ. Διότι υπάρχουν και πολλές που ζουν σε παράγκες, οι οποίες έχουν φτιαχτεί όπως - όπως με διάφορα πρόχειρα υλικά.\nΟ κ.Λογοθέτης, επίσης, δεν παρέλειψε να στείλει και καθησυχαστικό μήνυμα στους πολίτες που διαμένουν κοντά στον καταυλισμό, λέγοντας κανείς "δεν έχει να φοβάται τίποτα όσο τηρεί τα γενικά μέτρα της κυβέρνησης. Το "Μένουμε Σπίτι" είναι αυτό που σώζει". Εξαιρετικά διαφωτιστικός: Μας φώτισε! Λες και δεν το ξέραμε.\nΑλλού, όμως, είναι το καίριο ερώτημα, το οποίο άπαντες αποφεύγουν. Οι αρμόδιοι λέγουν ότι ερευνάται εάν η γυναίκα μολύνθηκε στον καταυλισμό ή στο μαιευτήριο. Αναμένουμε την απάντηση.\nΚατ' αρχήν είναι φυσικό να γεννώνται σοβαρές ανησυχίες για την υγειονομική κατάσταση που επικρατεί μέσα στα ελληνικά νοσοκομεία, με συνέπεια όποιος μπαίνει εκεί, να κινδυνεύει να κολλήσει τον κορονοϊό. Θα δοθούν επαρκείς εξηγήσεις, άραγε, για τα μέτρα που έχουν ληφθεί στο συγκεκριμένο μαιευτήριο (το Antinews δεν το αναφέρει, παρ' ότι είναι γνωστό).\nΔεύτερο, και το σημαντικότερο: Αφού η κατάσταση, όχι μόνον στα νοσοκομεία, αλλά γενικότερα στις πόλεις, είναι επίφοβη, και κατά συνέπεια είναι επιβεβλημένο, οι πολίτες να περιορίσουν στο μικρότερο δυνατόν τις μετακινήσεις τους και τις εξόδους από το σπίτι τους, γιατί επιτρέπεται στους μετανάστες και τους πρόσφυγες να βγαίνουν στις πόλεις από τις 7 το πρωΐ μέχρι τις 7 το απόγευμα;\nΧαρακτηριστικά, στον νόμο που δημοσιεύθηκε μόλις πρόσφατα στην Εφημερίδα της Κυβέρνησης (22 Μαρτίου 2020), και υπογράφεται από τους υπουργούς Προστασίας του Πολίτη, Υγείας και Μετανάστευσης, Μ.Χρυσοχοΐδη, Β.Κικίλια, και Π.Μηταράκη, με τίτλο "Λήψη μέτρων κατά της εμφάνισης και διασποράς κρουσμάτων κορονοϊού στα κέντρα υποδοχής και ταυτοποίησης στο σύνολο της Επικράτειας", αναφέρεται μεταξύ άλλων:\n-Καθημερινά και από ώρα 7.00 έως και ώρα 19.00 δίνεται η δυνατότητα σε εκπροσώπους οικογενειών ή ομάδων των διαμενόντων σε ΚΥΤ να μεταβαίνουν για την κάλυψη των αναγκών τους στα πλησιέστερα αστικά κέντρα.\n-Επιτρέπεται η έξοδος έως 100 ατόμων την ώρα, σε ομάδες μικρότερες των δέκα ατόμων.\nΠροφανώς, ο τρόπος αυτός επελέγη, επειδή οι πρόσφυγες και μετανάστες δεν έχουν ελληνικά κινητά τηλέφωνα για να υποβάλλουν το σχετικό αίτημα και να λάβουν "άδεια εξόδου". Ούτε και ξέρουν ελληνικά για να συμπληρώσουν αιτήσεις, κ.ο.κ.\nΟι άνθρωποι αυτοί, όμως, με τις μετακινήσεις τους στις πόλεις, μπορεί να κολλήσουν και να μεταφέρουν τον ιό εντός του καταυλισμού. Επίσης, εάν υπάρχουν κρούσματα εντός της "δομής", να τον μεταφέρουν στις πόλεις.\nΟυδείς, άραγε, σκέφτηκε, ειδικά αυτή την περίοδο που θέλει η κυβέρνηση να "αυστηροποιήσει", όπως είπε ο κυβερνητικός εκπρόσωπος, κ.Σ.Πέτσας, τα μέτρα, επειδή, κατά τους επιστήμονες, έπονται τα δύσκολα, να επιβάλλει κάποιες έκτακτες απαγορεύσεις στους διαμένοντες στα κέντρα;\nΟι φόβοι που κατά καιρούς έχουν εκφραστεί ότι οι "δομές φιλοξενίας", στην πλειοψηφία τους, και όχι μόνον αυτή της Ριτσώνας, μπορούν να μετατραπούν σε υγειονομικές βόμβες, εξαιτίας και των άθλιων συνθηκών που επικρατούν σε πολλές, το μίνιμουμ που επιβάλλουν, είναι: 1.Παροχή μέσων προστασίας. Κάτι που, όπως φαίνεται, δεν έχει γίνει. 2.Εκτακτα απαγορευτικά μέτρα.\nΝα σημειωθεί πως, σύμφωνα με πληροφορίες του Antinews, αρκετές ΜΚΟ, παρ' ότι στην αρχή της κρίσης αποδείχτηκαν παντελώς απροετοίμαστες να αντιμετωπίσουν την επιδημία, στη συνέχεια έλαβαν από μόνες τους μέτρα περιορισμών των μεταναστών - προσφύγων που φιλοξενούν.\nΠόσο μάλλον, όταν είναι γνωστό ότι αρκετοί από αυτούς δεν βγαίνουν απλά για ψώνια στη γειτονιά, αλλά πηγαίνουν να δουλέψουν, έρχονται σε επαφή με πολλά άτομα καθημερινώς, ή απλώς γυρίζουν άσκοπα δεξιά - αριστερά στο κέντρο της Αθήνας και άλλων πόλεων.\nΕξίσου μεγάλους κινδύνους, όπως είχε επισημάνει το Antinews, αντιμετωπίζουν και οι εργαζόμενοι στις "δομές φιλοξενίας" μεταναστών. Γενικότερα, τόσο η Πολιτεία και οι διεθνείς Οργανισμοί, όσο και οι φορείς που είναι επιφορτισμένοι με τη διαχείριση του Μεταναστευτικού, βρέθηκαν δίχως το παραμικρό σχέδιο και οργάνωση για ένα έκτακτο γεγονός. Πόσο μάλλον, για την επιδημία (βλέπε: Κομφούζιο στις δομές μεταναστών με τον κορονοϊό - Απροετοίμαστοι κράτος και ΜΚΟ).\nΌλοι αυτοί, λοιπόν, εργαζόμενοι, μετανάστες και μέλη του κρατικού μηχανισμού, μαζί τους κι εμείς, έχουμε ανάψει μια λαμπάδα στον "Θεό της Ελλάδας, ίσα με το μπόϊ του ο καθένας, μήπως και αποφύγουμε την "στραβή". Διότι, εάν πάρουμε τοις μετρητοίς τις δηλώσεις των αρμοδίων, μάλλον θα καθόμαστε σε αναμμένα κάρβουνα. Πάντα, μέσα στο σπίτι, βέβαια (!).\nΑναλυτικά τα μέτρα που ελήφθησαν μετά το κρούσμα στην Ριτσώνα (βλέπε: Θετική στον κορονοϊό γυναίκα από τη δομή φιλοξενίας της Ριτσώνας).\nΠιστεύει στα αλήθεια κάποιος ότι στα hot spot δεν γίνεται μακελειό;;; Δουλευόμαστε τώρα;\n"Οι άνθρωποι αυτοί, όμως, με τις μετακινήσεις τους στις πόλεις, μπορεί να κολλήσουν και να μεταφέρουν τον ιό εντός του καταυλισμού. Επίσης, εάν υπάρχουν κρούσματα εντός της "δομής", να τον μεταφέρουν στις πόλεις."\nΓια άλλο μπόλιασμα πηγαίναμε και άλλο μας βρήκε.\nΝτροπή σας να δημοσιεύετε τέτοια ανυπόστατα άρθρα! Ο κορονοϊός είναι καπιταλιστικός ιός που μας τον έφεραν οι πλούσιοι και οι χριστανοί όπως είπε ο σύντροφος Παύλος και όχι οι φτωχοί και ταλαίπωροι μετανάστες. Αυτούς τους προστατεύει ο Αλλάχ ο Αγκμπάρ και έρχονται στην Ελλάδα (που αν είχε θαλάσσια σύνορα θα το ξέραμε) όχι μόνο για να λιαστούν, αλλά για να μπολιάσουν την περήφανη πολυπολιτισμική μας κοινωνία και όχι για να μεταφέρουν ιούς, ντροπή σας φασίστες και ρατσιστές!\nανατολικος τομεας01/04/2020 14:42:50\nΤην Δευτερα 30 Μαρτιου δημοσιευθηκε οτι παιδι 2,5 ετων που περασαν στην Ελλαδα μαζι με 200 εισβολεις οι τουρκοι με το τουρκικο δουλεμπορικο που "προσαραξε στην Τζια, απεναντι απο το Λαυριο, μεταφερθηκε με πυρετο ως υποπτο κρουσμα σε νοσοκομειο αναφορας, μετα απο κινητοποιηση του Λιμεναρχειου Ραφηνας.\nΤΙ ΝΕΑ ΚΥΡΙΟΙ ΤΗΣ ΚΥΒΕΡΝΗΣΗΣ ΑΠΟ ΤΟ ΠΕΡΙΣΤΑΤΙΚΟ; Μπηκε φιμωτρο;\nΑπαιτειται η γνωστοποιηση της καταγωγης ολων των κρουσματων και θανοντων.


Ο Θεός της πολιτικής άρχισε να χαμογελάει στον Αλέξη Τσίπρα-, όπως παλιά; Πάντως, άρχισαν να του γεννούν πάλι μέχρι και τα κοκόρια.\nΗ μοίρα τον δυσκολεύει συχνά με τους γραφειοκράτες και τα «βαρίδια» του παλιού συστήματος ΣΥΡΙΖΑ, αλλά του το ανταποδίδει: έχει τους καλύτερους πολιτικούς αντιπάλους.\nΚαι οι πέτρες ξέρουν ότι ο Μητσοτάκης δεν θα μπορούσε να κερδίσει ποτέ τον Τσίπρα -αν η αναμέτρηση ήταν μόνο μεταξύ τους.\nΤο 2019 δεν ηττήθηκε από τον Κυριάκο, αλλά από ένα πλέγμα συμφερόντων που συμμάχησαν εναντίον του.\nΚρατικοδίαιτοι επιχειρηματίες, μιντιακοί τυχοδιώκτες αμοραλιστές πολιτικοί, όταν απέτυχαν να τον αγαλλιάσουν με τη γάτα Ιμαλαΐων -με σκοπό να τον πνίξουν- οργάνωσαν την εξόντωσή του.\nΜε την ισχύ των ΜΜΕ και του χρήματος και «μπροστινό» τον Μητσοτάκη.\nΑν και θα μπορούσε να πει κανείς ότι και πάλι έχασε τις εκλογές από δικά του λάθη, κυρίως, αυτό το σκληρό σύστημα παραμένει ως τώρα απέναντί του.\nΕκπροσωπεί αυτό που κυκλοφορεί στους κύκλους του κατεστημένου: «Δεν πρέπει να μας ξανασυμβεί».\nΓια λογαριασμό τους ο Μάκης Βορίδης ανήγγειλε «θεσμικές παρεμβάσεις», ώστε «να μην ξανακυβερνήσει η Αριστερά».\nΗ συντονισμένη μιντιακή και δημοσκοπική επιχείρηση προσπαθεί έκτοτε να δημιουργήσει την αυτοεκπληρούμενη προφητεία ότι πράγματι «δεν θα τους ξανασυμβεί».\nΕπί δυο χρόνια μετά τις εκλογές, το πολιτικό και επικοινωνιακό περιβάλλον διαμορφώνεται με υλικά και μεθόδους που επιχειρούν να φορτίσουν αρνητικά το όνομα του Τσίπρα -και να αποκλείσουν την επιστροφή του.\nΕίναι ο τρίτος «ειδικός στόχος», μετά τον Ανδρέα Παπανδρέου -που επέστρεψε- και τον Κώστα Καραμανλή, που δεν ενδιαφέρεται.\nΟ Τσίπρας, ωστόσο, είναι «πολύ σκληρός για πεθάνει».\nΕκδηλώνει το χάρισμά του να διορθώνει τα λάθη του και προχωράει κυρίως με τον προσωπικό πολιτικό εξοπλισμό του.\nΌλο και περισσότεροι διακρίνουν πλέον ότι υπάρχει και άλλη πολιτική από την κυβερνητική και στο πρόσωπό του διαμορφώνεται το ανάγλυφο της εναλλακτικής λύσης.\nΠλέον ο επικεφαλής του ΣΥΡΙΖΑ-ΠΣ βρίσκεται στο κέντρο των εξελίξεων, με πολιτικές πρωτοβουλίες- μέσα στην πανδημία.\nΟι παρεμβάσεις του για τον τουρισμό και τον πολιτισμό, ο διακτινισμός του στον συνδικαλισμό και την αυτοδιοίκηση, και η δημιουργία στενών σχέσεων με τη μεσαία τάξη λειτουργούν ως βατήρας για το επόμενο άλμα.\nΗ επικαιροποίηση -από τον Μπάιντεν- της πρότασής του για τις πατέντες των εμβολίων, τον έφερε σε θέση βολής απέναντι στον Μητσοτάκη- με την κοινωνία δίπλα του.\nΗ -ευρηματική, διπλωματικά και πολιτικά- πρόταση, για σύνδεση της προσφυγής στη Χάγη για την ΑΟΖ με την τελωνειακή ένωση Τουρκίας-Ευρωπαϊκής Ένωσης, αφήνει έτη φωτός πίσω την πολιτική Μητσοτάκη στα ελληνοτουρκικά.\nΕίναι η πιο αποτελεσματική διαπραγματευτική κίνηση της Ελλάδας απέναντι στον Ερντογάν.\nΟ αρχηγός της αξιωματικής αντιπολίτευσης κλιμακώνει την επίθεσή του με τη δική του πρόταση για τη διαχείριση του Ταμείου Ανάκαμψης.\nΜε αναπτυξιακή λογική υπέρ του συνόλου της κοινωνίας ρίχνει στον καναβάτσο τους «Πατέληδες» του 2.0.\nΣυμπέρασμα. Στην κατάλληλη στιγμή, ο Τσίπρας γκαζώνει, με καθαρούς στόχους: πολιτική και κοινωνική πλειοψηφία, εκλογική νίκη και προοδευτική κυβέρνηση.\nΚατερίνα Σακελλαροπούλου: Αντού Εύα Καϊλή: Τρίγωνα


Ανταγωνισμός γιοκ - πάρτυ πολυεθνικών στην Ελλάδα\nSaturday, 11 March 2017 17:11\nΣφοδρή κριτική στην διαβόητη επιτροπή Ανταγωνισμού κάνει ο πρόεδρος της ΕΣΕΕ (Ελληνική Συνομοσπονδία Εμπορίου και Επιχειρηματικότητας) Βασίλης Κορκίδης ως προς τις ευθύνες της για το «πάρτυ» των πολυεθνικών στην Ελλάδα.\nΣτην συνέντευξή του στα "NTOKOUMENTA", o κ. Κορκίδης αναφέρεται με στοιχεία στα δισεκατομμύρια που εξαφανίστηκαν από τις τράπεζες όταν ξέσπασε ο τεχνητός πανικός το Δεκέμβρη του 2014, για τις γερμανικές «χειροπέδες» στους βασικούς τομείς της οικονομίας μας, για τις υπερατλαντικές και ευρωπαϊκές «επιρροές» στην πορεία του κράτους μας.\nΟ κ. Κορκίδης ομιλεί για τον «παρεξηγημένο» Έλληνα εργαζόμενο, κατονομάζει θετικά ή αρνητικά Υπουργούς Οικονομίας, εντοπίζει τομείς που μπορούν να γίνουν «ατμομηχανή» για την ελληνική οικονομία και κάνει συγκεκριμένες προτάσεις απο την θέση ευθύνης που έχει στο τιμόνι της ΕΣΕΕ...\n- Κύριε Πρόεδρε σε ποια κατάσταση είναι η ελληνική οικονομία σήμερα;\nΗ επιβολή των capital controls, το Μνημόνιο Νο 3 και η επιστροφή στην ύφεση χαρακτηρίζουν τη σημερινή κατάσταση της ελληνικής οικονομίας. Το 2015 ήταν η χρονιά της αγωνίας, της ανατροπής και της συνειδητοποίησης ενός επώδυνου μονόδρομου στη ζωή μας. Οι διαπραγματεύσεις με τους δανειστές κατά το πρώτο εξάμηνο, έδωσαν τη θέση τους στα «αναδρομικά» μνημονιακά μέτρα στο δεύτερο εξάμηνο, ενώ στο μέσον της χρονιάς η επιβολή των capital controls σφράγισε την καθοδική πορεία της οικονομίας. Οι προσδοκίες που είχαν καλλιεργηθεί στο τέλος του 2014 για επιστροφή στην ανάπτυξη και έξοδο της χώρας από τα μνημόνια το 2015 διαψεύστηκαν. Αντί για ανάπτυξη 2,9% για το 2015 (και 3,7% το 2016), όπως εκτιμούσε η Ευρωπαϊκή Επιτροπή στις φθινοπωρινές προβλέψεις του 2014, η Ελλάδα βυθίστηκε σε μια νέα διετή ύφεση -0,7%. Αποτέλεσμα των οικονομικών μέτρων είναι οι ληξιπρόθεσμες οφειλές φυσικών και νομικών προσώπων προς το Δημόσιο, να ξεπεράσουν τα 83,6 δις ευρώ με 11,8 δις νέες οφειλές, οι ασφαλιστικές εκκρεμότητες να αγγίζουν τα 22 δις ευρώ και τα «κόκκινα» δάνεια να εκτοξεύονται στα 109,5 δις ευρώ.\n- Ποιες είναι οι αιτίες που κρατούν την ελληνική οικονομία σε αυτό το επίπεδο;\nΓια τους μικρομεσαίους της αγοράς, η παρατεταμένη αστάθεια ήταν μία επιπλέον πηγή ανασφάλειας, που δεν επέτρεψε για ακόμα μία φορά τη σταθεροποίηση της οικονομίας, ενώ αντίθετα, μας βύθισε σε μία επενδυτική αδράνεια και επέτεινε ένα ήδη αρνητικό κλίμα. Αντί για την έξοδο από το Μνημόνιο και την είσοδο στην Χρηματοπιστωτική Γραμμή Στήριξης (ECCL) τον Μάρτιο, όπως προέβλεπε το Eurogroup του Δεκεμβρίου του 2014, η Ελλάδα υπέγραψε τελικώς ένα νέο, τριετές, μνημόνιο. Η αδυναμία ολοκλήρωσης των διαπραγματεύσεων με τους θεσμούς κατά το πρώτο εξάμηνο του 2015 οδήγησε στην ανεπιτυχή εφαρμογή του Μνημονίου Νο 2. Tο διαπραγματευτικό θρίλερ των τελευταίων 6 ετών με τους δανειστές κατέληξε το δίμηνο Ιουλίου-Αυγούστου του 2015 σε ένα πακέτο μέτρων 13 δισ. ευρώ για την επίτευξη το 2016 πρωτογενούς πλεονάσματος 0,5% του ΑΕΠ και την αποφυγή του Grexit και της άτακτης χρεοκοπίας. Οι αποτυχημένες συνταγές των μνημονίων με τα μέτρα λιτότητας, είναι νομίζω, η βασική αιτία της κατάστασης της ελληνικής οικονομίας.\n- Είναι πραγματική η αίσθηση ότι η ελληνική οικονομία βρίσκεται υπό την επιρροή γερμανικών εταιρειών και υπό την επιρροή της Γερμανίας επί δεκαετίες τώρα ή είναι λάθος η αίσθηση αυτή;\nΠιστεύω ότι η ελληνική οικονομία δυστυχώς δεν ήταν ποτέ στην ιστορία της «αυτόφωτη». Όμως εδώ και δεκαετίες οι μεγάλες Γερμανικές εταιρείες, θεωρώ ότι είχαν και έχουν μεγάλη επιρροή στην ελληνική αγορά και ακόμα περισσότερο στις κρατικές προμήθειες, τον τεχνολογικό και στρατιωτικό εξοπλισμό.\n- Οι ελληνικές κυβερνήσεις κάνουν τις τελευταίες δεκαετίες ανεξάρτητη οικονομική πολιτική στη βάση του υγιούς ανταγωνισμού ή όχι και γιατί;\nΗ παρατεταμένη οικονομική κρίση και η αδυναμία του πολιτικού κόσμου να ανταποκριθεί με επάρκεια στις ανάγκες της συγκυρίας αποτυπώθηκαν με τον πιο γλαφυρό τρόπο στις επτά κυβερνήσεις με μέσο χρόνο θητείας τους 10 μήνες που σχηματίστηκαν μέσα σε έξι χρόνια μετά από πέντε εκλογικές αναμετρήσεις. Η κρίση εμπιστοσύνης των πολιτών απέναντι στις Κυβερνήσεις και οι συνεχιζόμενες αλλαγές που συμβαίνουν στην ελληνική κοινωνία και οικονομία απαιτούν νηφαλιότητα και ανάληψη ευθύνης από όλους τους δρώντες του πολιτικού και οικονομικού βίου της χώρας. Πιστεύω ότι οι ελληνικές Κυβερνήσεις εδώ και δεκαετίες είχαν και έχουν υπερατλαντικές και Ευρωπαϊκές επιρροές στην εφαρμογή της οικονομικής πολιτικής του τόπου. Όμως, τα τελευταία 7 χρόνια βρίσκονται υπό αυστηρή εποπτεία και τουλάχιστον μέχρι το 2020 δεν μπορώ να πιστέψω ότι θα μπορούν να επιβάλουν ανεξάρτητη οικονομική πολιτική με βάση τον υγιή ανταγωνισμό.\n- Τα τελευταία χρόνια διατυπώνονται καταγγελίες ότι δεν λειτουργεί ο ανταγωνισμός και η οικονομία μας στενάζει υπό την μπότα πολυεθνικών. Είναι έτσι ή απλά οι Έλληνες είναι τεμπέληδες και ανίκανοι, όπως γράφουν οι Γερμανοί;\nΣε καμία περίπτωση δεν δέχομαι ότι οι Έλληνες είναι τεμπέληδες, όπως γράφουν οι Γερμανοί ή μας κατηγορούν κάποιοι συμπατριώτες πολιτικοί. Αρκεί να δει κανείς τους επίσημους πίνακες με τις ετήσιες εργατοώρες για να διαπιστώσει τη διαφορά στην Ελλάδα και την υπόλοιπη Ευρώπη. Όσο για τις πολυεθνικές τα χρόνια της υπερκατανάλωσης έκαναν «πάρτυ» στην ελληνική αγορά, παρασύροντας τους μικρομεσαίους σε υπερδανεισμό, ενώ στα δύσκολα καλομαθημένοι από τα υπερκέρδη του παρελθόντος την «κοπάνησαν», αφήνοντας πίσω τους χρέη και ανεργία.\n- Η Επιτροπή Ανταγωνισμού πιστεύετε πως λειτουργεί ικανοποιητικά;\nΕδώ και πολύ καιρό θεωρούμε ότι ο ρόλος της είναι υποτονικός, κάτι που αποδεικνύεται τόσο από τη διατήρηση των πρακτικών των τριγωνικών συναλλαγών όσο και από την αδυναμία της να συμβάλει καθοριστικά στον περιορισμό όλων των τύπων του λαθρεμπορίου.\nΗ διαφύλαξη του ελεύθερου ανταγωνισμού είναι ζωτικής σημασίας για την ομαλή λειτουργία της αγοράς και την απαλλαγή της από στρεβλώσεις όπως είναι η δημιουργία μονοπωλίων και ολιγοπωλίων. Στην χώρα μας, από το 1977 και μετά επιφορτισμένη με αυτό το καθήκον είναι η Επιτροπή Ανταγωνισμού.\nΑπό την έναρξη της λειτουργίας της στις τάξεις της συμμετείχαν εκπρόσωποι των κοινωνικών εταίρων, οι οποίοι φρόντιζαν να διατηρούν την επαφή της με την πραγματική οικονομία, με ιδιαίτερα θετικά αποτελέσματα για το έργο της.\nΑπό το 2005 και μετά, η Επιτροπή απέκτησε έναν πιο τεχνοκρατικό χαρακτήρα αλλά έχασε την επικοινωνία της με την αγορά και κατά συνέπεια δεν μπόρεσε να ανταποκριθεί στις νέες προκλήσεις που έφερε η ψηφιακή οικονομία, όπως είναι οι ευρύτατες και διαδεδομένες τριγωνικές συναλλαγές.\nΗ ελληνική αγορά στην παρούσα φάση, όπου ο τζίρος είναι περιορισμένος και είναι ανάγκη να αποφευχθεί η αναδιανομή του προς όφελος των λίγων και ισχυρών και εις βάρος των πολλών, έχει ιδιαίτερη ανάγκη την προστασία της Επιτροπής αλλά ωστόσο η παρουσία της είναι υποτονική. Σε πρόσφατη συνεδρίαση της Επιτροπής Οικονομικών Υποθέσεων της Βουλής καλέσαμε τον Πρόεδρο της Επιτροπής Ανταγωνισμού να προσέξει το θέμα των τριγωνικών συναλλαγών και η απόκρισή του ήταν «αν έχουμε στοιχεία να του τα προσκομίσουμε». Αυτή είναι μία απαράδεκτη απάντηση για μία Επιτροπή που λειτουργεί σαν δικαστικό σώμα, έχει ανακριτικά δικαιώματα, κάνει αυτόκλητους ελέγχους και διαθέτει πανελλαδικό μηχανισμό και τις ανάλογες υποδομές. Θέλουμε η Επιτροπή να μην περιμένει από τους άλλους αλλά να αναλάβει πρωτοβουλίες, όπως έχει υποχρέωση και καθήκον, να ξανακατέβει στο επίπεδο της αγοράς, να κάνει τους απαραίτητους ελέγχους, να επιβάλει τα προβλεπόμενα πρόστιμα σε όσους καταφεύγουν σε εναρμονισμένες πρακτικές ή καταχρώνται την δεσπόζουσα θέσης τους και προσπαθούν να μονοπωλήσουν την αγορά. Πρέπει να επαναπροσεγγίσει το ρόλο της και να παράξει αποτελέσματα περισσότερο χειροπιαστά για την επιχειρηματικότητα και τον καταναλωτή.\nΈνας περαιτέρω τρόπος για την βελτίωση της αποτελεσματικότητας της Επιτροπής είναι και η χαλάρωση του ιδιαίτερα έντονου κρατικού «εναγκαλισμού» που της ασκεί το εκάστοτε Υπουργείο Ανάπτυξης. Η Επιτροπή είναι «Ανεξάρτητη Αρχή» αλλά παρόλα αυτά ο υπουργικός παρεμβατισμός είναι ιδιαίτερα έντονος, κληροδότημα από τις εποχές που η Επιτροπή ήταν απλό Τμήμα του Υπουργείου Εμπορίου. Ωστόσο, η Επιτροπή δεν είναι και δεν πρέπει να είναι όργανο άσκησης κυβερνητικής πολιτικής. Είναι αυτονόητο ότι εάν αφεθεί να ασκήσει το έργο της ελεύθερα, η αποτελεσματικότητά της θα βελτιωθεί αισθητά.\nΕμείς πάντως –και νομίζω ότι εκφράζω το σύνολο των κοινωνικών εταίρων- βλέπουμε θετικά και είμαστε έτοιμοι να συνδράμουμε το έργο της και να συμμετάσχουμε εκ νέου στην σύνθεσή της, εάν αποφασίσει το Αρμόδιο Υπουργείο κάτι ανάλογο.\n- Η Ευρωπαϊκή Ένωση και η Ευρωζώνη πώς επηρέασαν και πώς επηρεάζουν την ελληνική οικονομία;\nΌταν η χώρα εισήλθε το 2001 στον σκληρό πυρήνα των ευρωπαϊκών οικονομιών με την υιοθέτηση του ενιαίου νομίσματος, του ευρώ, δυστυχώς η ανάπτυξη της ελληνικής οικονομίας δεν ακολούθησε ένα παραγωγικό πρότυπο που θα μπορούσε να εξασφαλίσει μια συνεχή πρόοδο. Η κατανάλωση έναντι της αποταμίευσης και της επένδυσης απέκτησε ιδιαίτερη δυναμική, τη στιγμή που το πολιτικό προσωπικό της χώρας δίστασε να προωθήσει μεταρρυθμίσεις σε κρίσιμους τομείς. Η ανάπτυξη μπορεί να φαινόταν ταχεία, αλλά έμοιαζε με γίγαντα με πήλινα πόδια, καθώς στηριζόταν αποκλειστικά στην εγχώρια ζήτηση, η οποία τροφοδοτούνταν από το δανεισμό, δημόσιο και ιδιωτικό. Αυτό είχε ως αποτέλεσμα, η χώρα να απολαμβάνει τα οφέλη του ενιαίου νομίσματος, χωρίς όμως να θωρακίζεται. Ως εκ τούτου, η εκδήλωση της παγκόσμιας χρηματοπιστωτικής κρίσης το 2007-2008 διαμόρφωσε ένα άκρως δυσχερές περιβάλλον για την Ελλάδα με τις οξείες διαρθρωτικές ανισορροπίες και τα μεγάλα δημόσια ελλείμματα. Από αυτό το σημείο και μετά όλη η επόμενη πορεία σχετίζεται με πολιτικές επιλογές. Είναι θλιβερό που έξι χρόνια μετά από την εφαρμογή προγραμμάτων για τη μείωση του ελλείμματος, τον έλεγχο του χρέους και την υλοποίηση μεταρρυθμίσεων, η χώρα βρίσκεται στο ίδιο σημείο με τους πολίτες και τις επιχειρήσεις να βιώνουν με τον πιο σκληρό τρόπο τα παράγωγα των καθυστερήσεων, των λανθασμένων αρχικώς προβλέψεων, των άστοχων πολιτικών επιλογών. Είναι πλέον ιστορική η πρόκληση που αντιμετωπίζουν το πολιτικό προσωπικό και οι ευρύτεροι οικονομικοί και πολιτικοί δρώντες να επιβάλλουν τη μέγιστη δυνατή συσπείρωση μεταξύ αυτών και των κοινωνικών δυνάμεων, να επιβάλλουν την εθνική συνεννόηση ώστε να με σύμπνοια να αναπροσαρμόσουν τον προσανατολισμό της οικονομίας σε ένα νέο αναπτυξιακό πρότυπο με απασχόληση. Διαφορετικά, δεν θα μπορέσουμε να επιβιώσουμε μέσα σε μια Ένωση κρατών που γίνεται μέρα με τη μέρα πιο σκληρή, σε μια Ένωση κρατών που φαίνεται αδύναμη να πάρει τις μεγάλες πολιτικές αποφάσεις για να αναζωπυρώσει το ευρωπαϊκό όνειρο και να φέρει ευημερία στις ευρωπαϊκές κοινωνίες.\n- Αν σας ζητούσαμε να ξεχωρίσετε διαχρονικά 3 υπουργούς οικονομικών θετικά και τρεις αρνητικά θα τολμούσατε να πείτε ονόματα;\nΝαι, βεβαίως, γιατί όχι. Αρνητικά τον κ. Βαρουφάκη, τον κ. Παπακωνσταντίνου και τον κ. Χαρδούβελη. Θετικά τον κ. Στουρνάρα και τον κ. Παπαθανασίου.\n- Τα ΜΜΕ επιτελούν το θεσμικό τους ρόλο θετικά ή αρνητικά στην οικονομία και την κοινωνία;\nΝομίζω θετικά και υπό πολύ δύσκολες συνθήκες πολιτικής πίεσης κατά καιρούς και από διάφορους Υπουργούς για ωραιοποίηση της κατάστασης στην οικονομία και την εικόνα της αγοράς. Ωστόσο, δεν είναι λίγες και οι φορές που τα ΜΜΕ παρεμβαίνουν και διαμορφώνουν την ατζέντα, αγνοώντας σημαντικές πτυχές των θεμάτων που διαπραγματεύονται.\n- Οι πληροφορίες αναφέρουν ότι τεράστια χρηματικά ποσά Ελλήνων καταθετών βρίσκονται στο εξωτερικό και αυτό δείχνει ότι η ελληνική οικονομία προδόθηκε εκ των έσω με τις κερκόπορτες της διαφθοράς. Είναι πραγματικότητα ή υπερβολή;\nΑπό τον Δεκέμβριο του 2014 και ως το κλείσιμο των τραπεζών πάνω από 40 δισ. ευρώ καταθέσεων είχαν αποσυρθεί από τις ελληνικές τράπεζες. Από τα περίπου 220 δις ευρώ καταθέσεων το 2009 και τα 160 δις ευρώ καταθέσεων τον Δεκέμβριο του 2014, σήμερα μιλάμε για 121 δις ευρώ καταθέσεις. Το πού εξαερώθηκαν, μετανάστευσαν ή φυλάσσονται τα δεκάδες δις ευρώ δεν μπορεί να είναι υπερβολή, αφού τα νούμερα δεν αμφισβητούνται.\n- Αν σας ζητούσαμε 4-5 βασικές προτάσεις για την ελληνική οικονομία τι θα λέγατε;\nΤην αντιμετώπιση της «επιχειρηματικής μετανάστευσης» και της «καταναλωτικής αιμορραγίας» από τις παραμεθόριες περιοχές προς τις γειτονικές χώρες.\nΤην πρόσβαση των Μμε επιχειρήσεων στο ΕΣΠΑ 2014-2020, με ορθολογική κατανομή των διαθέσιμων πόρων.\nΤη δημιουργία «Αναπτυξιακής Τράπεζας Μικρών Επιχειρήσεων» για χορήγηση μικροδανείων και αντιμετώπιση των «κόκκινων» επιχειρηματικών δανείων.\nΤην εφαρμογή ενός Εθνικού Στρατηγικού Σχεδίου Ανάπτυξης με Απασχόληση και του Κώδικα Δεοντολογίας Λειτουργίας της Αγοράς.\nΤην αναθεώρηση της υπερφορολόγησης και νομοθέτηση πτωχευτικού δικαίου με τη θεσμοθέτηση της «δεύτερης ευκαιρίας».\nΤη δημιουργία σταθερού φορολογικού συστήματος σε βάθος χρόνου.\n- Ο Ελληνικός τουρισμός μπορεί να γίνει ατμομηχανή της οικονομίας μας;\nΣίγουρα μπορεί να αναπτυχθεί ακόμα περισσότερο και να δώσει προστιθέμενη αξία και σε άλλους κλάδους της οικονομίας. Πρέπει, όμως, να ξεκολλήσει από το all inclusive και τα βραχιολάκια στους τουρίστες, που στερούν έσοδα από τις τοπικές κοινωνικές και τις τουριστικές αγορές. Μεγάλα περιθώρια ανάπτυξης παρουσιάζονται από την αύξηση της κρουαζιέρας στα ελληνικά νησιά και σε δημοφιλείς προορισμούς.\n- Μεγάλες βιομηχανίες μπορούν να λειτουργήσουν ξανά στην Ελλάδα;\nΗ πρώτη και μεγαλύτερη βιομηχανία που σίγουρα μπορεί και πρέπει να ξαναλειτουργήσει στην Ελλάδα είναι η Ναυπηγική Βιομηχανία μας, η Ναυπηγοεπισκευή, οι δεξαμενισμοί πλοίων στα Ελληνικά Ναυπηγεία που έφερναν στο παρελθόν συνάλλαγμα 13 δις δολαρίων στη χώρα μας και δυστυχώς αδικαιολόγητα και προ κρίσης, εκχωρήσαμε στις γείτονες χώρες των Βαλκανίων και την Τουρκία.\n- Οι παραγωγές ελληνικών προϊόντων έχουν τύχη στις εξαγωγές ή έχουν κλειστές γέφυρες;\nΣίγουρα τα ποιοτικά ελληνικά τρόφιμα έχουν τύχη στο εξωτερικό, αλλά θα πρέπει να καταλάβουμε ότι δεν παράγουμε όσα και όπως πρέπει αυτά που έχουν ζήτηση στο εξωτερικό. Οι συνεργασίες παραγωγών είναι απαραίτητες για να καλύπτουμε τις απαιτούμενες ποσότητες, ενώ μέχρι τότε πρέπει να δώσουμε ιδιαίτερη προσοχή σε μικροεξαγωγές και boutique εξαγωγές.\n- Εάν είχατε να διαλέξετε προσφορά διευθυντή ΜΜΕ για ένα χρόνο και θέση υπουργού οικονομικών ή εμπορίου για το ίδιο διάστημα τι θα επιλέγατε και γιατί;\nΈχω κάνει την επιλογή μου να εκπροσωπώ το ελληνικό εμπόριο και τη μικρομεσαία επιχειρηματικότητα. Ασχολούμαι με αυτό που γνωρίζω και αυτό που μου αρέσει. Ως εκ τούτου επειδή δεν γνωρίζω πως διοικούνται οι εταιρείες των ΜΜΕ και δεν μου αρέσει η πολιτική, δεν θα επέλεγα τίποτα από τα δύο.\n- Σας ζήτησε γνώμη η σημερινή κυβέρνηση και αν ναι πότε, με ποιό τρόπο και για ποιά θέματα;\nΤο Υπουργείο Οικονομίας και ο Γ.Γ. Εμπορίου για θέματα λειτουργίας της αγοράς. Ο Υπουργός Εργασίας για τα εργασιακά και το Ασφαλιστικό. Ο Υπουργός Ναυτιλίας για θέματα λιμένων.\n- Πώς υπολογίζετε ότι θα είναι η Ελλάδα μετά 20 χρόνια;\nΔεν μπορώ να το υπολογίσω οικονομετρικά, αλλά μπορώ να ονειρεύομαι μια Ελλάδα καλύτερη, πλουσιότερη, χωρίς χρέη που θα είναι ανεξάρτητο και ισότιμο μέλος της Ε.Ε., γιατί πιστεύω πολύ στις γνώσεις και ικανότητες της νέας γενιάς Ελλήνων.\n- Ποιες είναι κατά τη γνώμη σας οι 5 μεγαλύτερες προσωπικότητες διεθνώς και διαχρονικά και ποιές στη χώρα μας διαχρονικά;\nΔιεθνώς, ο Ωνάσης που έκανε γνωστή την επιχειρηματική Ελλάδα σε όλο το κόσμο και όλοι οι Έλληνες εφοπλιστές που έφεραν την ελληνική ναυτιλία πρώτη παγκοσμίως. Στη χώρα μας οι μεγάλοι εθνικοί ευεργέτες όπως ο Ε. Ζάππας, Γ. Αβέρωφ, Α. Συγγρός, Α. Αρσάκης, Ι. Βαρβάκης κ.α.\n- Έπρεπε να γίνει η Ολυμπιάδα στην Ελλάδα το 2004 ή επέφερε πλήγμα στην Οικονομία μας;\nΝαι, σαφώς έπρεπε να γίνει η Ολυμπιάδα στον τόπο που γεννήθηκαν οι Ολυμπιακοί αγώνες. Δεν γνωρίζουμε ακριβώς το μέγεθος του πλήγματος στην ελληνική οικονομία, αφού υπάρχουν αντικρουόμενες απόψεις, αλλά σίγουρα γνωρίζουμε ότι επιλέξαμε λάθος τρόπο δημιουργίας των ολυμπιακών εγκαταστάσεων. Αντί των προκάτ κατασκευών που πουλά η μία χώρα στην επόμενη, επιλέξαμε ακριβές κατασκευές τις οποίες αντί να αξιοποιήσουμε, δυστυχώς τις απαξιώσαμε.


Αποστολέας Θέμα: Να μπλέξω με τα ηλεκτρικά κιθάρας; (Αναγνώστηκε 5644 φορές)\nΑπ: Να μπλέξω με τα ηλεκτρικά κιθάρας;\n« Απάντηση #25 στις: 02/02/16, 11:08 »\nΛίγο απλό συρματάκι κατσαρόλας (ΧΩΡΙΣ σαπούνι πάνω) κάνει πολύ καλή δουλειά, το πιο δόκιμο είναι εδώ για να πάρεις μία ιδέα:\nΝερό απευθείας στο tip είναι κλασσικό λάθος αρχαρίων και απαγορεύεται διότι προκαλεί θερμικό σόκ στο tip με αποτέλεσμα να μειώνει δραματικά την ζωή του, επιπλέον ρίχνει απότομα την θερμοκρασία του, με αποτέλεσμα να κινδυνεύεις να κάνεις ψυχρές κολλήσεις, ή στην καλύτερη να περιμένεις περισσότερο.\nΑν θέλεις να καθαρίσεις το τιπ και δεν έχεις τίποτα, πάρε μία εφημερίδα και δίπλωσε την πολλές φορές και όπως είναι στεγνή, βάζε το τιπ μέσα της καθώς το τραβάς.\nΚαι πάλι το δόκιμο εδώ είναι το ειδικό σφουγκαράκι που το βρέχουμε στην αρχή και το στίβουμε καλά πριν το χρησιμοποιήσουμε:\nΝομίζω το σημαντικότερο για εσένα τώρα Σταύρο είναι να καταλάβεις τον μηχανισμό της κόλλησης και να αντιληφθείς ποτε η κόλληση έχει πάρει την σωστή θερμοκρασία, έχει γυαλίζει, έχει απλώσει και είναι η στιγμή να αποσσύρεις το κολλητήρι. Εκεί πρέπει να είναι όλη η εξάσκηση σου τώρα, τα άλλα με τα καλώδια και τα γδυσίματα θα τα βρείς πολύ γρήγορα.\n« Τελευταία τροποποίηση: 02/02/16, 11:20 από adr1anos »\n« Απάντηση #26 στις: 02/02/16, 11:16 »\nΕυχαριστώ για τις συμβουλές, βασικά αυτό με το νερό το έβλεπα σε ένα γνωστό μου που δουλεύει χρόνια έτσι (και το έχει και κάθε σταθμός κόλλησης επίσης) οπότε το θεώρησα λογικό.\nΕπίσης να ρωτήσω κάτι. Αν μία κόλληση δεν είναι καλή, ή η προεργασία δεν είναι σωστή κτλ, υπάρχει μόνο το δουλεύει ή δεν δουλεύει, ή μπορεί να υπολειτουργεί κάτι; Μιλώντας για καλώδια κτλ κιθαριστικά πάντα. Υπάρχει περίπτωση το καλώδιο που έκανα να έχει απώλειες πχ;\n@vegos και@adr1anos σας ευχαριστώ!\n« Τελευταία τροποποίηση: 02/02/16, 12:18 από sfanfan »\n« Απάντηση #27 στις: 02/02/16, 14:32 »\nΥπάρχει περίπτωση να φαίνεται κολλημένο και να μην είναι, αλλά αυτό το καταλαβαίνεις άμεσα από την αγωγιμότητα.\nΆν είναι αγώγιμη η κόλληση, γενικά δεν θα έχεις ιδιαίτερα προβλήματα, όμως το χειρότερο είναι οι ψγχρές κολλήσεις, που ειδικά σε καλώδια συνήθως καταλήγουν να ξεκολλήσουν τις χερότερες στιγμές.\n« Απάντηση #28 στις: 02/02/16, 15:12 »\nΚάνε το εξής αν θες να εκπαιδευτείς.\nΠάρε ένα σετ αντιστάσεις, μια διάτρητη πλακέτα, και κόλλα τες τη μία δίπλα από την άλλη.\nΞεκίνα με μία παρά δύο, μία παρά μία, μέχρι να είνα η μία δίπλα ακριβώς από την άλλη.\nΕίναι καλή προπόνηση, καθώς θα δεις πως πρέπει να κρατάς το κολλητήρι, πόση κόλληση να βάζεις κλπ, ώστε να μην ενώνονται οι κολλήσεις/βραχυκυκλώματα κλπ.\nΓενικά πάντως, σε ένα ΤΗΤ εξάρτημα, ξεκινάς ακουμπώντας το κολλητήρι από την μία πλευρά για 1-2 δευτερόλεπτα, και από την άλλη πλευρά ακουμπάς την κόλληση. Χύνεται η κόλληση, αφαιρείς και τα δύο και είσαι κομπλέ.\nΣτα καλώδια τώρα, η κατάσταση είναι πιο δύσκολη, ιδιαίτερα όσο ανεβαίνει το πάχος τους.\nΘα πρέπει αρχικά να ζεστάνεις το σύρμα, μετά να το νοτίσεις. Θα δεις ότι δεν απλώνεται η κόλληση τόσο εύκολα όσο στην αντίσταση πχ. Απλά θες παραπάνω χρόνο (ή πιο δυνατή θερμοκρασία).\nΈνα σύνηθες λάθος είναι να ακουμπάει κάποιος το καλώδιο όπως είναι πάνω στο βύσμα και να απλώνει την κόλληση επάνω και στα δύο. Θα πρέπει να έχεις νοτίσει το σύρμα με κόλληση, να φαίνεται ότι είναι παντού κι όχι επιφανειακά, να ρίξεις λίγο και στο βύσμα, και μετά θα κολλήσουν όλα μαζί\nΓενικά, πειράματα άπειρα και θα φτιάξεις τα υπέρτατα καλώδια\n« Απάντηση #29 στις: 02/02/16, 15:30 »\n..Άντε μια χαρά, και μετά άμεσα ξεκινάς το booster.. !!\n2943 Εμφανίσεις 29/05/02, 00:42\n8996 Εμφανίσεις 15/09/05, 02:13\n3671 Εμφανίσεις 12/07/02, 12:38\n5728 Εμφανίσεις 20/09/06, 15:28\n2970 Εμφανίσεις 14/05/08, 14:26\n4455 Εμφανίσεις 02/06/09, 16:50\n5417 Εμφανίσεις 14/12/10, 03:11\n2174 Εμφανίσεις 20/06/11, 15:30\n4862 Εμφανίσεις 19/03/15, 15:37\n12657 Εμφανίσεις 06/12/17, 22:57


ΣΥΛΛΟΓΟΣ ΤΡΙΤΕΚΝΩΝ ΠΕΡΙΦΕΡΕΙΑΣ (ΝΟΜΟΥ) ΑΤΤΙΚΗΣ: ΚΑΤΩ ΤΑ ΧΕΡΙΑ ΑΠΟ ΤΙΣ ΤΡΙΤΕΚΝΕΣ ΟΙΚΟΓΕΝΕΙΕΣ\nΤΡΙΤΕΚΝΙΑ = ΛΥΣΗ ΤΟΥ ΔΗΜΟΓΡΑΦΙΚΟΥ\nΣτο ΑΠΟΚΑΛΥΠΤΙΚΟ ΔΕΛΤΙΟ του Άκη Παυλόπουλου, στο ΕΧΤΡΑ 3, την Τρίτη 4/12/2012 και ώρα 22.00 η Πρόεδρος του Συλλόγου Τριτέκνων Περιφέρειας Αττικής κα Θεοκλήτη Μεσουρίδου, αναφέρθηκε στο ανύπαρκτο πλέον επίδομα των τριτέκνων, στην κατάργηση του επιδόματος γέννας, στο φορολογικό αλλά και στην προσφυγή που ετοιμάζει ο σύλλογος στα δικαστήρια για το επίδομα τριτέκνων αλλά και για το αφορολόγητο.\nΤόνισε τον νέο τρόπο καταβολής του επιδόματος, με την συγκέντρωση και κατάθεση 12 (ΔΩΔΕΚΑ) δικαιολογητικών στον ανταποκριτή του ΟΓΑ, και συμπλήρωση δήλωσης στο Ταχιsnet, κάθε χρόνο, για να καταβληθεί το επίδομα στις 30 Ιουνίου. Δηλαδή από 1 Ιανουαρίου και μέχρι 30 Ιουνίου τα μωρά θα μένουν νηστικά;;;\nΑναγκάζονται οι οικογένειες να κατεβάσουν το επίπεδο της ζωής και διατροφής τους, το επίπεδο μόρφωσης των παιδιών τους, το επίπεδο υγείας, και δέχονται αποδοχές στον λιγότερες στον εργασιακό τους χώρο και για επι πλέον ώρες δουλειάς. Μέχρι να φθάσουμε στο απόλυτο ΤΙΠΟΤΑ.\nΔΟΥΛΕΥΕΙΣ;;;- KATAΡΓΗΣΗ ΤΟΥ ΕΠΙΔΟΜΑΤΟΣ\nΑυτό λέει στην ουσία τόσο το τελευταίο νομοσχέδιο που ψηφίσθηκε με 153 ψήφους, όσο και η Εγκύκλιος που εξέδωσαν ως προς τον τρόπο χορήγησης του επιδόματος, και υπογράφεται από τους Μαυραγάνη, Βρούτση, Παναγιωτόπουλο.\nΚαι όταν παραμείνουν χωρίς να έχουν πάρει το επίδομα όσοι απέκτησαν το τρίτο παιδί τον τελευταίο χρόνο.\nΤο δεύτερο χτύπημα έρχεται με την κατάργηση του αφορολόγητου για τα παιδιά. Ενώ συνεχίζουν να υπάρχουν ΚΩΔΙΚΟΙ ΣΠΑΤΑΛΗΣ και ΜΥΣΤΙΚΑ ΚΟΝΔΥΛΙΑ, ενώ απαλλάσσονται μεγαλοκαναλάρχες για μαύρα κονδύλια, ενώ πληρώνουν μίζα 11,7 εκατομύρια ευρώ τις δύο τράπεζες για μελέτη, ΚΑΤΑΡΓΟΥΝ ΤΟ ΑΦΟΡΟΛΟΓΗΤΟ ΤΩΝ ΤΡΙΤΕΚΝΩΝ.\nΟι άγαμοι με εισόδημα 25.000 ευρώ ευνοούνται – Οι Τρίτεκνοι με εισόδημα 25.000 ευρώ τιμωρούνται.\nΜε μηνιαίο μισθό 750 ευρώ και άνω θεωρούν τον τρίτεκνο προνομιούχο.\nΝΑ ΣΥΜΜΕΤΕΧΟΥΜΕ ΟΣΟ ΤΟ ΔΥΝΑΤΟΝ ΠΕΡΙΣΣΟΤΕΡΟΙ ΤΡΙΤΕΚΝΟΙ ΣΤΗΝ ΑΓΩΓΗ ΓΙΑ ΤΗΝ ΚΑΤΑΡΓΗΣΗ – ΜΕΙΩΣΗ ΤΟΥ ΕΠΙΔΟΜΑΤΟΣ ΤΡΙΤΕΚΝΩΝ\nΝΑ ΣΥΜΜΕΤΕΧΟΥΜΕ ΟΣΟ ΤΟ ΔΥΝΑΤΟΝ ΠΕΡΙΣΣΟΤΕΡΟ ΤΡΙΤΕΚΝΟΙ ΣΤΗΝ ΔΙΑΜΑΡΤΥΡΙΑ ΕΞΩ ΑΠΟ ΤΑ ΚΕΝΤΡΙΚΑ ΓΡΑΦΕΙΑ ΤΟΥ ΟΓΑ ΤΗΝ ΔΕΥΤΕΡΑ 10/12/2012 ΚΑΙ ΩΡΑ 12.30 ΜΕΣΗΜΕΡΙ, ΕΞΩ ΑΠΟ ΤΑ ΓΡΑΦΕΙΑ ΤΟΥ ΟΓΑ ΠΑΤΗΣΙΩΝ 30, ΑΘΗΝΑ.\nΑναρτήθηκε από ΘΕΟΚΛΗΤΗ ΜΕΣΟΥΡΙΔΟΥ ΤΡΙΤΕΚΝΟΙ στις 3:40 π.μ.


ΑΝΤ.ΑΡ.ΣΥ.Α. ΤΡΙΚΑΛΩΝ: Συμφωνία-μνημόνιο οι αποφάσεις της ΕΕ. ΕΕ και ΝΔ ανοίγουν το δρόμο σε νέα λεηλασία των λαϊκών στρωμάτων - TRIKALANEWS\nΑρχική » Blog » ΑΝΤ.ΑΡ.ΣΥ.Α. ΤΡΙΚΑΛΩΝ: Συμφωνία-μνημόνιο οι αποφάσεις της ΕΕ. ΕΕ και ΝΔ ανοίγουν το δρόμο σε νέα λεηλασία των λαϊκών στρωμάτων\nΔεύτερο στοιχείο είναι ότι το ποσό που θα δοθεί με τη μορφή δανείων διευρύνθηκε σημαντικά από 250 σε 360 δισ και δένει ακόμα πιο σφιχτά τις χώρες-μέλη, ειδικά του Νότου, με την ολέθρια μηχανή του χρέους. Εξάλλου οι χώρες του βορρά πήραν γενναία ανταλλάγματα με τη μορφή “επιστροφών”. Αποδεικνύεται, για άλλη μία φορά, πόσο ψεύκτικο ήταν το ιδεολόγημα της επιβολής των μνημονίων περί “τεμπάληδων του Νότου που ζούσαν με δανεικά από την ΕΕ”.\nΔύο νέα θετικά κρούσματα κορωνοϊού στο ΒόλοΕρωτήματα προς Βορίδη από τον Κτηνοτροφικό Σύλλογο δήμου Τυρνάβου για το «4ευρω»


Μεταμόρφωση (2013) ⋆ Filmy.gr\nΑυθ. Τίτλος: Horns\nΕίδος: Δραματικό Θρίλερ, Δραμεντί, Μαύρη Κωμωδία, Τρόμου, Φαντασίας\nΠρεμιέρα: 13 Νοεμβρίου 2014\nDVD: 22 Ιανουαρίου 2015\nΟ Ιγκ Πέρις αντιμετωπίζει βαριές κατηγορίες για τον βιασμό και τη δολοφονία της κοπέλας του. Το έγκλημα όμως συνέβη ένα βράδυ που ο ίδιος ήταν πολύ μεθυσμένος με αποτέλεσμα να μη θυμάται τίποτα. Το επόμενο πρωί ξυπνά και ανακαλύπτει ότι στο μέτωπο του έχουν φυτρώσει κέρατα. Τα κέρατα δεν γίνονται ορατά από τους άλλους, αλλά έχουν τη μεταφυσική ιδιότητα να εκμαιεύουν ομολογίες για εγκληματικές πράξεις. Ο Ιγκ αποφασίζει να εκμεταλλευτεί αυτή την ιδιότητα, να ανακαλύψει ποιος διέπραξε το στυγερό έγκλημα και να εκδικηθεί.\nDaniel Radcliffe … Ignatius ‘Ig’ Perrish\nJoe Anderson … Terry Perrish\nJuno Temple … Merrin Williams\nKelli Garner … Glenna Shepherd\nKathleen Quinlan … Lydia Perrish\nHeather Graham … Veronica\nDavid Morse … Dale Williams\nΠαραγωγή: Alexandre Aja, Riza Aziz, Joey McFarland, Cathy Schulman\nΣκηνικά: Allan Cameron\nΚοστούμια: Carol Beadle\nΑυθεντικός Τίτλος: Horns\nΕλληνικός Τίτλος: Μεταμόρφωση\nΜυθιστόρημα: Horns του Joe Hill.\nΑρχικός πρωταγωνιστής ήταν ο Shia LaBeouf.\nΟ συγγραφέας του βιβλίου που εδώ διασκευάζεται, ο Joe Hill, είναι γιος του Stephen King.\nΈκδοση Κειμένου: 12/10/2014\nΜετά τη μυστηριώδη δολοφονία της φίλης του, ο Ιγκ, παρά την έλλειψη αποδείξεων, κατηγορείται απ` τους κατοίκους της κοινότητάς του ως δράστης. Καθώς είναι αγανακτισμένος με τους πάντες μέχρι και τον Θεό, διαπιστώνει ένα πρωί ότι έχουν φυτρώσει κέρατα στο μέτωπό του. Παρακάτω, βλέπει ότι η θέα τους ωθεί τους άλλους να του λένε ό,τι σκέφτονται χωρίς να αυτολογοκρίνονται και λίγο αργότερα ότι μπορεί ο ίδιος να τους υποβάλλει να κάνουν πράξεις που δεν ελέγχουν. Η ιστορία προχωρεί προς εξεύρεση του αληθινού δολοφόνου.\nΕιδικευμένος στα θρίλερ τρόμου ο Αλεξάντρ Άτζα αυτή τη φορά μεταφέρει μια νουβέλα του γιου του Στίβεν Κινγκ, Τζο Χιλ, προσπαθώντας να ακροβατήσει ανάμεσα στο indie-teen-film, τη μαύρη κωμωδία και τη φαντασία τρόμου με την οποία και κλείνει. Και είναι καλό που το χιούμορ διαποτίζει διακριτικά την αφήγηση, μα εντελώς παράταιρο το τέλος, σαν να ανήκει υφολογικά σε άλλο φιλμ, ας πούμε του Γκιγιέρμο ντελ Τόρο, χώρια που η πλοκή αν την ξεγυμνώσεις από τη μεταφυσική δράση, είναι κατά βάθος σκέτη ρουτίνα. Όσο για το νόημα: «αν αφεθείς στην οργή, μόνο κακό θα προκαλέσεις στον εαυτό σου», παραείναι διδακτικό και σερβίρεται φόρα παρτίδα απ’ το ίδιο το σενάριο, ενώ το ατυχές ρομάντζο και οι αποκαλύψεις του τέλους μπορεί να συγκινήσουν τα μικρά κορίτσια με τον τρόπο των «Twilight».\nΕντέλει, μόνο το χιούμορ και η ισορροπημένη ερμηνεία του Ντάνιελ Ράντκλιφ αξίζουν σε μια, κατά τα άλλα, άτσαλα συντεθειμένη ταινία που όμως μπορεί να αρέσει στους εφήβους.


Κικίλιας: Τα παιδιά της κρίσης στην ΕΛΑΣ κράτησαν τη χώρα - Newpost.gr\nτου Newsroom Δημοσίευση 22 Ιανουαρίου 2015, 10:39 / Ανανεώθηκε 22 Ιανουαρίου 2015, 10:39 Κικίλιας: Τα παιδιά της κρίσης στην ΕΛ.ΑΣ κράτησαν τη χώρα όρθια\nΟι επιτυχίες της ΕΛΑΣ, η αποτροπή τρομοκρατικών ενεργειών, η τομή που έγινε στο θέμα της ασφάλειας στο κέντρο της Αθήνας, πρέπει να πιστωθούν στα παιδιά που τη στελεχώνουν, παιδιά της κρίσης που κράτησαν τη χώρα όρθια στις πιο δύσκολες στιγμές. Και αυτά που έχουν πετύχει δεν πρέπει να αλλάζουν με τις αλλαγές των κυβερνήσεων, δηλώνει ο υπουργός Δημόσιας Τάξης και υποψήφιος της ΝΔ στην Α΄Αθήνας, Βασίλης Κικίλιας, σε συνέντευξή του στο ΑΠΕ-ΜΠΕ.\nΕκφράζει προβληματισμό και ανησυχία ως προς τις προτάσεις του ΣΥΡΙΖΑ για πιο ελεύθερη μεταναστευτική πολιτική και αφοπλισμό της ΕΛΑΣ, τονίζοντας ότι η χώρα πρέπει να σταθμίσει ανάμεσα σε αυτό που μπορεί να προσφέρει στους πολίτες της και στον υπόλοιπο κόσμο και να μην τίθεται εν αμφιβόλω η ίδια η υπόσταση της Ελληνικής Αστυνομίας.\nΟ ίδιος, δηλώνει ότι ήταν και είναι ανοικτός στην επικοινωνία με όλες τις παρατάξεις του δημοκρατικού τόξου, πιστεύει στις συνεργασίες για τα μείζονα θέματα και εγκαλεί τον ΣΥΡΙΖΑ ότι επί δυόμισι χρόνια δεν συνεργάστηκε ούτε στην ψήφιση ενός νόμου, ευχόμενος πάντως ότι μετά τις εκλογές θα επικρατήσει η λογική της συναίνεσης.\nΘεωρεί τον αθλητισμό και την ιατρική, που έχει υπηρετήσει, βαριές αποσκευές που θωρακίζουν τον αξιακό και ηθικό του κώδικα, ώστε να προσφέρει πραγματικά στην πολιτική.\nΌπως χαρακτηριστικά σημειώνει, «σε ότι με αφορά, ως υπουργός, ήμουν σε ανοικτή επικοινωνία με όλες τις παρατάξεις του δημοκρατικού τόξου. Εγώ πιστεύω στις συνεργασίες στα μείζονα, στα εθνικά ζητήματα και για να είμαι ειλικρινής είναι κάτι που δεν είδαμε, ούτε προεκλογικά, από την αξιωματική αντιπολίτευση και δεν το είδαμε ούτε σε όλη τη διάρκεια των δυόμισι χρόνων. Δεν μπορεί να μην υπήρξε ούτε ένας νόμος που να άξιζε να ψηφιστεί και από τη μείζονα αντιπολίτευση. Εμείς ως αντιπολίτευση ψηφίσαμε ό,τι είχε αναπτυξιακή ή μεταρρυθμιστική διάσταση. Ωστόσο, ο πολιτικός χρόνος τρέχει πολύ γρήγορα και είμαι σίγουρος ότι θα υποχρεωθούν όλοι μετεκλογικά να δείξουν την αναγκαία συναίνεση για συνεργασία.\nΕιδικά αυτή την εποχή, που η εξωτερική τρομοκρατία ή ο θρησκευτικός εξτρεμισμός εξαπλώνεται και γυρίζει νέα σελίδα για την Ευρώπη, το να λέει κάποιος ότι νομιμοποιώ 500.000 παράνομους μετανάστες και ότι ανοίγω τα σύνορά μου, σημαίνει ότι δίνω σήμα στις χώρες που φλέγονται γύρω από τη Μεσόγειο, «εδώ είμαστε ελάτε». Σ' αυτές τις εποχές που έχει διαρραγεί ο κοινωνικός ιστός και τα οικονομικά προβλήματα είναι πολύ μεγάλα, με προβληματίζει και με ανησυχεί, τι απ όλα αυτά μπορεί να ισχύσει και τι όχι, τι λέγεται σοβαρά ή προεκλογικά για προσέλκυση συγκεκριμένου κοινού».\nΣτο ερώτημα αν υπάρχει δικαιολογημένη δυσαρέσκεια των Σωμάτων Ασφαλείας για το μισθολογικό τους αλλά και για άλλες ελλείψεις στις υπηρεσίες, ο κ. Κικίλιας ανέφερε: «Ο πρωθυπουργός αποφάσισε κι εγώ συνέβαλα να δοθεί ένα κομμάτι του μισθολογικού τους και των αναδρομικών τους. Συμβάλαμε επίσης στην υπηρεσία, η οποία δεν είχε τη δυνατότητα να πληρώνει πανάκριβα το απαρχαιωμένο σύστημα ΤΕΤRA. Φεραμε μια τεράστια δωρεά στην ΕΛΑΣ με τελευταίου τύπου σύστημα ασφάλειας και επικοινωνίας του 2014 με τους κωδικούς ασφαλείας να ανήκουν σε μας, αξίας 28 εκατομμυρίων ευρώ, που μπορεί να αναβαθμίσει άλλη μια Ελληνική Αστυνομία. Δεν πρέπει όλα να τα φορτώνουμε στο κράτος, δηλαδή στον φορολογούμενο. Πρέπει να αναπτυχθουν οι σχέσεις του δημοσίου με τον ιδιωτικό τομέα, στο επίπεδο του ΣΔΙΤ, να δοθεί η ευκαιρία της ανταποδοτικότητας.\nΕχει κλείσει η συμφωνία και μένει στα χέρια της επόμενης ηγεσίας, για 3000 αυτοκίνητα, δωρεά από την κορεατική κυβέρνηση με ανταποδοτικότητα το σέρβις, το οποίο πληρώνουμε έτσι κι αλλιώς πολλαπλάσιο, στα παλιά αυτοκίνητα που έχουμε. Ναι, και μέσα στην κρίση μπορείς να βρεις λύσεις».


1922. Ανατολή σε Κόκκινο βαθύ...: Στο σύρμα του Καραμπουρνού\nμε λάσπη ζυμωμένο.\nΜάνα, σε τούτο το χώμα,\nεδώ θα χτίσουμε φωλιά.\nΘάρρος, μάνα, με μια δοξαριά\nφύτεψε τα όνειρά μας μες στη λασπουριά,\nστην Καλαμαριά, Καλαμαριά.\nΓριά μας, κάνε μιαν ευχή,\nδυο βούκες το ζυμάρι,\nτο τρύπιο μας κατσάρι.\nμυρίζει πάλι ο καβουρμάς,\nνα ζήσετε, κυράδες.\nΜουσική: Γρηγόρης Σουρμαΐδης\nΠρώτη εκτέλεση: Ρένα Κουμιώτη,\nαπό το μουσικό αφίερωμα τους στην Ποντιακή γενοκτονία :«Στο δρόμο για το Τσιμενλί»,\nΕτικέτες Η Γενοκτονία και η προσφυγιά μέσα από το στίχο και τη μουσική, Ρένα Κουμιώτη, Στο δρόμο για το Τσιμενλί


Ο Θ. Μαραντίνης στο TLIFE, για τη Σίσσυ, τη ζήλια, τους Onirama και τη σοκολάτα! - Tlife.gr\n23.02.2011 | 07:05\nΗ γμωριμία και ο έρωτας με τη Σίσσυ Χρηστίδου\nΈχει αλλάξει την σχέση σας ο ερχομός του μωρού;\nΤο να έρθει ένα παιδί σε μια οικογένεια νομίζω ότι εκ των πραγμάτων αλλάζει πολλά πράγματα, έτσι και σε εμάς. Βάζει άλλες προτεραιότητες, βάζεις άλλους στόχους σαν οικογένεια και πλέον η μόνη σου προτεραιότητα είναι το παιδί και τι είναι καλύτερο γι' αυτό. Αυτό έχει γίνει και στην δική μας περίπτωση. Εμείς προσπαθούμε όσον αφορά την δική μας σχέση να την διατηρήσουμε στα ίδια επίπεδα αλλά και για επαγγελματικούς λόγους αλλά και λόγω του παιδιού ο χρόνος είναι διαφορετικός οπότε το πρόγραμμα προσαρμόζεται στο πρόγραμμα του μωρού.\nΣκέφτεστε να κάνετε και άλλο παιδάκι;\nΦυσικά και σκεφτόμαστε. Όταν κάνεις ένα παιδί νομίζω ότι έτσι κι αλλιώς πάντα η σκέψη σου είναι κάποια στιγμή να κάνεις και το δεύτερο. Αυτό θα συμβεί κάποια στιγμή που θα το αποφασίσουμε με την Σίσσυ με βάση κάποιες καταστάσεις οι οποίες θέλουμε εμείς να ισχύουν για να έρθει και αυτή η στιγμή.\nΕίσαι μέσα στη νύχτα, έρχονται θαυμάστριες..σου χτυπάνε την πόρτα στο καμαρίνι. Ζηλεύει η Σίσσυ; Εσύ την ζηλεύεις;\nΤο καλό είναι ότι είμαστε σε μια παρόμοια δουλειά που νομίζω ότι ο καθένας καταλαβαίνει τους “κανόνες” αυτής της κατάστασης και το πως λειτουργεί όλο αυτό. Εγώ αισθάνομαι αρκετά χαρούμενος γιατί δεν ζηλεύει η Σίσσυ εμένα και θεωρώ ότι και εγώ δεν την ζηλεύω ακριβώς γι' αυτό το λόγο, επειδή καταλαβαίνουμε την φύση της δουλειάς. Οπότε λίγο πολύ ούτε έχει δώσει ο ένας στον άλλον δικαίωμα και αυτό μας κάνει πιο ήρεμους και ήσυχους μέσα σε αυτό.\nΤο όνειρό μου είναι λίγο δισδιάστατο. Το ένα αφορά ουσιαστικά την οικογενειακή μου ζωή το να κάνω μια χαρούμενη όμορφη οικογένεια που να είμαι και εγώ πολύ καλά μέσα σε αυτό και όλη η οικογένειά μου και να περνάω όμορφα μέσα σε αυτό. Από κει και πέρα υπάρχει και το πιο επαγγελματικό κομμάτι που αφορά σίγουρα την μουσική. Θα ήθελα επειδή αυτές οι δουλείες έχουν ημερομηνία λήξης, να αποτελείται για όσο δυνατόν περισσότερο η καθημερινότητά μου από την επαγγελματική μουσική.\nΘα πήγαινες ποτέ στη Eurovision;\nΓενικώς δεν μου αρέσει να λέω ποτέ την λέξη ποτέ! Μέχρι στιγμής θεωρώ ότι δεν υπήρχε λόγος με το συγκρότημα να πάμε στη Eurovision, ούτε ήμασταν έτοιμοι να δείξουμε κάτι το οποίο άπτεται των κανόνων ή της διοργάνωσης. Ίσως κάποια στιγμή κάτω από άλλες συνθήκες να το σκεφτόμασταν!\nΠοιο τραγούδι σου άρεσε απ' αυτά που παρουσιάστηκαν στη Eurovision;\nΝομίζω ότι όλα είναι καλά τραγούδια και γενικώς μου είναι λίγο άβολο να κρίνω συναδέλφους και σε επίπεδο της σύνθεσης, σε επίπεδο ερμηνείας ή επιλογής τραγουδιού. Δεν τα έχω ακούσει όλα ολόκληρα για να είμαι ειλικρινής, μόνο αποσπάσματα άκουσα κάποια στιγμή στην τηλεόραση. Θεωρώ ότι ο καθένα έχει το δικό του στυλ και είναι καλά τραγούδια για τον καθένα που έχει επιλέξει και νομίζω ότι ο κόσμος θα διαλέξει το καταλληλότερο.\nΣου αρέσει να μαγειρεύεις; Σπεσιαλιτέ έχεις;\nΓενικώς μου αρέσει η μαγειρική γιατί με χαλαρώνει και προσπαθώ όσο μπορώ περισσότερο και όταν έχω χρόνο να μαγειρεύω. Σπεσιαλιτέ δεν θα έλεγα ότι υπάρχει κάτι γιατί, μου αρέσει γενικώς να αυτοσχεδιάζω και να δημιουργώ συνταγές του σεφ, δηλαδή ότι έχει το ψυγείο να το βάζω μέσα.\nΤι είναι αυτό που λες ότι θα το κάνεις για τελευταία φορά και την επόμενη μέρα ξανακάνεις την “αμαρτία”;\nΝομίζω ότι με την σοκολάτα έχω ένα θέμα τελευταία που όλο λέω ότι δεν θα φάω σοκολάτα και όλο τρώω!\nΠοιο είναι το αγαπημένο σου τραγούδι από τα δικά σου;\nΝομίζω είναι λίγο δύσκολο να αποφασίσεις γιατί τα πιο πολλά τραγούδια έτσι κι αλλιώς τα γράφω εγώ. Από τα αγαπημένα μου θα παραμένει “Οι φόβοι του πρίγκιπα” και από τον καινούριο δίσκο το “Κομμένα σπαθιά”.\nΠοιος Έλληνας τραγουδιστής σου αρέσει και ποιος ξένος;\nΈλληνες τραγουδιστές μου αρέσουν πάρα πολλοί και είμαι μεγάλος fan της Χαρούλας. Από ξένους μου αρέσει πάρα πολύ ο Robbie Williams.


Η ελευθερία είναι επιλογή: Εσύ ζεις φυλακισμένος ή ελεύθερος;\nUnsplash/Sergio Mena Ferreira\nΑφροδίτη Πρέβεζα\t7 months ago dioptra Inspiration\nΣτη ζωή μας τις περισσότερες φορές τείνουμε να βρίσκουμε δικαιολογίες. Απ’ το γιατί αναβάλλουμε να κάνουμε πράγματα ή να λάβουμε σημαντικές αποφάσεις, μέχρι το γιατί συνέβη κάτι κακό σ’ εμάς. Και συνήθως μένουμε προσκολλημένοι σ’ αυτό το γιατί, χωρίς να κάνουμε βήματα μπροστά. Η προσκόλλησή μας στην αιτία και εν γένει σε γεγονότα του παρελθόντος δεν μας επιτρέπει να ανθίσουμε και να εξελιχθούμε. Αυτή η στασιμότητα προκαλεί νέα αρνητικά συναισθήματα και τελικά δημιουργείται ένας φαύλος κύκλος. Αν ταυτίζεσαι με την κατάσταση που σου περιέγραψα, θέλω να σου θέσω ένα ερώτημα: Τι θα απαντούσες εάν σου έλεγα ότι μια γυναίκα που στα 16 της βρέθηκε στο Άουσβιτς και οι γονείς της σκοτώθηκαν απευθείας σε θάλαμο αερίων, βίωσε βασανιστήρια και τελικά επέζησε, νιώθει ελεύθερη;\nΗ Dr Edith Eger είναι ο άνθρωπος που μπορεί να δώσει έμπνευση σ’ όλους μας. Και σήμερα, ούσα 93 ετών, συνεχίζει να μας εμπνέει μέσα απ’ τα λόγια της.\nΗ Dr Edith Eger επέζησε απ’ τα ναζιστικά στρατόπεδα συγκέντρωσης και βρήκε τον δρόμο προς την ελευθερία. Την ουσιαστική ελευθερία, στην οποία συμμετέχουν το σώμα και η ψυχή. Αποφάσισε να γίνει ψυχολόγος προκειμένου να βοηθήσει άλλους ανθρώπους να θεραπεύσουν τα τραύματά τους. Και τώρα όλοι εμείς έχουμε την ευκαιρία να μάθουμε από την ίδια πρακτικές συμβουλές για το πώς να καταφέρουμε να γιατρέψουμε τις δικές μας πληγές, να ξεπεράσουμε τραυματικά γεγονότα του παρελθόντος και να οδηγηθούμε κι εμείς προς την ελευθερία. Γιατί «η ελευθερία είναι επιλογή».\n«Το θεμέλιο της ελευθερίας μας είναι η δύναμη της επιλογής. Τα βάσανα είναι αναπόφευκτα και πανταχού παρόντα, όμως, πάντοτε μπορούμε να επιλέξουμε πώς θα ανταποκριθούμε σε αυτά». Αυτές οι λέξεις καταγράφηκαν στο μυαλό μου και τις σκέφτομαι κάθε μέρα. Ανατρέχω σ’ αυτή τη φράση κάθε φορά που νιώθω ότι η ζωή είναι άδικη και εκνευρίζομαι με κάθε τι άσχημο μπορεί να μου συμβεί. Γιατί αυτή η φράση αποτελεί μια υπενθύμιση ότι μπορεί να μην ελέγχω όσα συμβαίνουν, αλλά η αντίδρασή μου σε αυτά είναι καθαρά δική μου επιλογή. Μπορώ να επιλέξω τη γκρίνια και το να αναρωτιέμαι «γιατί σ’ εμένα», αλλά μπορώ επίσης να επιλέξω να πω «και τώρα τι κάνω;». Και εκείνη τη στιγμή να αναλάβω ουσιαστική δράση.\nΗ Dr Edith Eger επιμένει πως όσο σκληρές και αν είναι οι συνθήκες που ζούμε, διατηρούμε την επιλογή να τις ερμηνεύσουμε ξανά και να δώσουμε νέο νόημα και σκοπό στη ζωή μας. Μπορούμε να ξεπεράσουμε τις χειρότερες πτυχές της ζωής μας, όποιες κι αν είναι αυτές, και να επιλέξουμε να μην προσδιοριστούμε από αυτές. Το να καταφέρουμε να αλλάξουμε τον τρόπο που αντιμετωπίζουμε τη ζωή και να αποβάλλουμε καταστροφικά μοτίβα του παρελθόντος, είναι ένα δώρο που πρέπει όλοι να κάνουμε στον εαυτό μας.\nΝα απελευθερωθούμε απ’ τις φυλακές της θυματοποίησης, της αποφυγής, της παρεμέλησης του εαυτού μας, των μυστικών, της ενοχής και της ντροπής, του ανεπίλυτου πένθους, της αδιαλλαξίας, της πικρίας, του παραλυτικού φόβου, της επίκρισης, της απελπισίας και της μνησικακίας\nΕάν μια επιζήσασα του Ολοκαυτώματος μπορεί να σηκωθεί στα πόδια της, τότε μπορούμε όλοι. Καθώς η Eger αναλογίζεται όσα έζησε στο Άουσβιτς, δηλώνει πως τελικά ήταν ευλογημένη καθώς ήξερε ότι οι Ναζί ήταν περισσότερο φυλακισμένοι απ’ την ίδια.\nΜέσα απ’ το βιβλίο της «Η ελευθερία είναι επιλογή», η Dr Edith Eger μας κάνει πράγματι ένα δώρο. Δεν μας διδάσκει απλώς τα βήματα για μια καλύτερη ζωή, αλλά μας δείχνει πώς να αντιμετωπίσουμε τις αποτυχίες μας κι όλα τα δεινά που έχουμε ζήσει, όσα σκληρά κι αν είναι, μέσω της υπέρβασης. Μας βοηθά να διοχετεύσουμε και να χρησιμοποιήσουμε τον φόβο και τον θυμό μας σε κάτι που θα μας κάνει να νιώσουμε τελικά πιο ελεύθεροι. Κι όλα αυτά περιγράφοντας τη δική της εμπειρία -και τις ιστορίες των ασθενών της- και το πώς κατάφερε να αφήσει πίσω της τις επίμονες πεποιθήσεις που ρίζωσαν μέσα της, ώστε να ταξιδέψει προς την ελευθερία.\nΜαζί της περνάμε σημαντικά στάδια απ’ τα οποία περνάει ένα θύμα που έχει βιώσει οτιδήποτε τραυματικό. Και τελικά οδηγούμαστε στην ελευθερία, όταν αποφασίζουμε να μην δούμε τους εαυτούς μας σαν θύματα, αλλά σαν επιζώντες. Γιατί αυτή η αλλαγή στη λέξη κρύβει μια τεράστια δύναμη και μπορεί να κάνει καταλυτική διαφορά στο πώς βλέπουμε τον εαυτό μας, τη ζωή μας και τη σχέση μας με τους γύρω μας.\nΗ Dr Edith Eger μας εμπνέει και μας διδάσκει με τα λόγια της πώς να ξεφύγουμε απ’ τη φυλακή που δημιουργούν οι σκέψεις μας:\n«Η πιο καταστροφική φυλακή είναι η φυλακή του μυαλού μας, και το κλειδί για την ελευθερία μας βρίσκεται στην τσέπη μας».\n«Όλοι μας πρέπει να επιλέξουμε εάν θα παραμείνουμε θύματα ή όχι. Δεν επιλέγουμε τι μας συμβαίνει, αλλά μπορούμε να επιλέξουμε πώς θα αντιδράσουμε στην εμπειρία μας».\n«Ό,τι βγαίνει από μέσα σας δεν σας αρρωσταίνει. Ό,τι μένει μέσα σας σας αρρωσταίνει».\n«Η ενοχή ανήκει στο παρελθόν και η ανησυχία στο μέλλον».\n«Κατακτούμε την πραγματική ελευθερία όταν αποδεχόμαστε τον ατελή εαυτό μας στην ολότητά του και απεγκλωβιζόμαστε από την ανάγκη να γίνουμε τέλειοι».\n«Δώστε προσοχή στα “δεν μπορώ”, στα “προσπαθώ” και στα “πρέπει να” και στη συνέχεια δείτε εάν μπορείτε να αντικαταστήσετε αυτές τις λέξεις που σας εγκλωβίζουν με άλλες, όπως μπορώ, θέλω, επιδιώκω, επιλέγω».\n«Δεν μπορούμε να απομακρύνουμε τον πόνο, δεν μπορούμε να αλλάξουμε ό,τι έχει συμβεί, όμως, μπορούμε να επιλέξουμε το δώρο που θα μας συντροφεύσει στη ζωή μας. Μπορούμε ακόμη και να μάθουμε να εκτιμούμε την πληγή που κουβαλάμε».\nΤο βιβλίο «Η ελευθερία είναι επιλογή» κυκλοφορεί απ’ τις εκδόσεις Διόπτρα.\nΑφροδίτη Πρέβεζα 21 October 2021


Άγριο "κράξιμο" από γνωστό τραγουδιστή για την Πάολα και την εκπομπή του Παπαδόπουλου! (βίντεο) - Dum Spiro Spero\nΗ Πάολα τραγούδησε στο χριστουγεννιάτικο «Στην υγειά μας ρε παιδιά», η τηλεθέαση χτύπησε κόκκινο, όμως, κόκκινο φαίνεται ότι χτύπησαν και τα νεύρα κάποιων. Άλλο ένα… μέγα θέμα που διχάζει την ελληνική κοινωνία: Μπορεί η Πάολα να τραγουδήσει Μάνο Χατζηδάκι; Ο Αγάθωνας πήρε θέση στην εκπομπή της Χριστίνας Λαμπίρη:\n«Σε αυτή τη χώρα όλοι νομίζουν ότι μπορούν να υποστηρίξουν τα πάντα. Η Πάολα στο είδος της είναι πάρα πολύ καλή. Δεν είναι βέβαια ένα είδος που μου αρέσει εμένα για να πω ότι την παρακολουθώ. Η συγκεκριμένη εκπομπή που πήγε πάει από το κακό στο χειρότερο από επιλογή προσώπων. Αλλιώς ξεκίνησε, αλλιώς κατέληξε. Εγώ εδώ και κάποια χρόνια δεν πηγαίνω συνειδητά. Με έχουν πάρει πολλές φορές, τους είπα ότι δεν θέλω να ξαναβγώ -πάνω από 5-6 χρόνια. Για τους δικούς μου λόγους τους είπα ότι δεν θέλω να με ξαναενοχλήσουν. Αν άκουγα την Πάολα να ερμηνεύει ρεμπέτικα θα γελούσα. Στο δικό της είδος είναι πάρα πολύ καλή, δεν μπορεί όμως να πει άλλα πράγματα».


Με το όπλο στο χέρι μετά τη δολοφονία: Νέο βίντεο - ντοκουμέντο με τους εκτελεστές του Καραϊβάζ - Instanews.gr\nΜε το όπλο στο χέρι μετά τη δολοφονία: Νέο βίντεο – ντοκουμέντο με τους εκτελεστές του Καραϊβάζ\nΝέα στοιχεία προκύπτουν από τα βίντεο των καμερών ασφαλείας.\nΕΓΚΛΗΜΑ 15/04/2021 11:25\nΌλο και περισσότερα στοιχεία συγκεντρώνει καθημερινά η ΕΛ.ΑΣ στην προσπάθειά της να ταυτοποιήσει τα πρόσωπα των δύο δραστών πίσω από την δολοφονική επίθεση στον Γιώργο Καραϊβάζ έξω από το σπίτι του το μεσημέρι της Παρασκευής.\nΜετά το πρώτο βίντεο που είδε το φως της δημοσιότητας της Κυριακή, ένα δεύτερο βίντεο απεικονίζει για λίγα δευτερόλεπτα τους δύο δράστες του στυγερού εγκλήματος την ώρα που απομακρύνονταν από τη σκηνή του φόνου.\nΌπως φαίνεται καθαρά στο νέο βίντεο, οι αρχικές εκτιμήσεις και μαρτυρίες ότι ο ένας από τους δύο εκτελεστές φορούσε ρούχα παραλλαγής δεν ισχύει. Στα στοπ καρέ του βίντεο των λίγων δευτερολέπτων φαίνεται ο οδηγός της μηχανής μικρού κυβισμού να φοράει λευκό κράνος, τζιν παντελόνι και χοντρό μπουφάν.\nΑντίθετα ο συνοδηγός, δε φοράει κράνος, φοράει full face σκούφο και έναν δεύτερο σκούφο από πάνω, προφανώς προσπαθώντας να κρύψει τα χαρακτηριστικά του προσώπου του χωρίς να δυσκολευτεί να εκτελέσει τον στόχο του. Πιθανότατα αυτός είναι και ο άνθρωπος με το όπλο τον 9mm που δολοφόνησε τον Γιώργο Καραϊβάζ.\nΤο «λάθος» των πληρωμένων, κατά πάσα πιθανότητα, δολοφόνων να εκτελέσουν τον συμβόλαιο θανάτου μέρα μεσημέρι ίσως είναι και το μοιραίο λάθος τους καθώς όλα τα ρούχα τους, η μηχανή και τα αξεσουάρ των δύο εκτελεστών είναι πολύ καθαρά γραμμένα στον φακό της κάμερας.